Sosej Boleh Membunuh Kanak-Kanak Dalam Beberapa Saat, Ini Penjelasannya

Sosej boleh membunuh kanak-kanak. Kebanyakan kanak-kanak memang suka sangat makan sosej atau hot dog. Ibu bapa juga rasa mudah untuk simpan stok makanan segera ini dalam peti sejuk kerana ia mudah disediakan untuk anak makan.

Bagaimanapun tanpa sedar rupanya kita telah mendedahkan risiko anak kepada gangguan kesihatan atau mungkin boleh terbunuh jika terlalu kerap memakan sosej.

HOT DOG atau sosej merupakan sejenis makanan proses yang di ketahui mempunyai pelbagai risiko masalah kesihatan jika di ambil dengan kadar yang tinggi.

Selain masalah kesihatan, Pakar Kanak Kanak menyarankan agar tanda AMARAN di letakkan di plastik pembungkus HOT DOG kerana ia merupakan makanan utama yang menyebabkan menyebabkan kes tercekik di kalangan kanak kanak.

Menurut kajian American Academy of Pediatrics, 17% kes tercekik makanan berpunca dari HOT DOG terutamanya bagi kanak kanak yang berusia bawah 3 tahun di mana gigi belum tumbuh sepenuhnya untuk mengunyah HOT DOG. Bagi kanak kanak lebih 3 tahun, kemahiran mengunyah belum di kuasai sepenuhnya menyebabkan risiko tercekik ketika menjamah HOT DOG.

Secara sinis beliau berkata ,Jika anda tanya saya,

“Apakah penyedal saluran pernafasan kanak kanak yang terbaik- Ya, HOT DOG”

Lebih serius, beliau mengulas

” Apabila HOT DOG telah menyedal saluran pernafasan, percayalah, agak mustahil untuk mengeluarkannya”

-Dr Gary Smith, Pengarah Center for Injury Research and Policy at Nationwide Children’s , Ohio.

Kandungan garam dan lemak tepu yang tinggi sememangnya di ketahui umum menyebabkan masalah obesiti, kencing manis, darah tinggi dan penyakit jantung.

Lebih menarik lagi, kanduangan NITRITE di dalam HOT DOG dan kebanyakan makanan proses lain di ketahui menyebabkan kanser usus. Dari 2008- 2013, terdapat 4501 kes kanser usus di Malaysia terutamanya dikalangan kaum cina dan ia merupakan antara pembunuh utama di Malaysia.

NITRITES merupakan garam tambahan yang di gunakan sebagai bahan pengawet di dalam HOTDOG. Apabila ia di cernakan di dalam sistem penghadaman, bakteria akan menukarkannya kepada N-Nitroso yang merupakan bahan kompaun menyebab kanser.

Menurut WHO’s International Agency for Research on Cancer setiap 50g daging proses yang di makan, meningkatkan risiko kanses usus sebanyak 18%.

Bukan Makan Hari Hari- Apa salahnya?

Mungkin ada yang melihat isu ini secara sinis

“ala, bukan makan hari hari”

fikirkan semula. “Makanan Proses” dalam konteks ini termasuklah segala makanan di dalam tin seperti ikan sardin, tuna, makanan sejuk beku, makanan yang di keringkan dan di awetkan seperti ikan masin, ikan kering, buah buahan dan sayur sayuran jeruk dan segala makanan yang di proses sebelum di hidangkan ke pinggan anda.

SUSU, BUAH BUAHAN “PENAWAR” KESAN HOT DOG

Kajian makmal awal saintis membuktikan pengambilan makanan yang mengandungi kalsium dapat mengurangkan kesan bahan berkanser di dalam HOT DOG.

Dalam kajian beliau, tikus yang di berikan kalsium tidak menunjukkan peningkatan paras Tumor Marker berbanding tikus yang di beri HOT DOG. Oleh itu pengambilan makanan yang mengandungi Kalsium seperti susu dan yogourt mungkin boleh menjadi “penawar” kepada bahan kanser yang di makan dari HOT DOG.

Selain itu, pengambilan makanan yang tinggi bahan anti oksida dan vitamin C seperti buah buahan dan sayuran juga dapat membantu mengurangkan “kesan buruk” dari pengambilan HOT DOG.

Kesimpulannya,

HOT DOG atau Sosej,

Halal atau Haram,

WEBINAR SAYANG ANAK KETAT-KETAT

Sertai Webinar Keibubapaan PERCUMA tahun ini secara virtual. Anda bukan sahaja dapat belajar pelbagai ilmu keibubapaan daripada panel-panel seperti Prof Madya Dr Nik Salida, Ibu Rose, Dr Ahmad Rostam, Puan Maryam Jamadi, Puan Azlina Roszly dan Irma Hasmie tetapi juga berpeluang menang hadiah cabutan bertuah.


Bella Ajak Dr Halina ‘Shopping’ Alat Solek Untuk Hadiah Birthday! “Like Mother Like Daughter”

Dah menjadi kebiasaan buat orang ramai memberi kejutan atau meluahkan bait-bait indah buat yang tersayang terutamanya ketika pada hari-hari penting seperti ulangtahun perkahwinan atau ulangtahun kelahiran.

Hari ini, isteri kepada Angkasawan negara, Datuk Dr Sheikh Muszaphar Shukor, iaitu Datin Dr Halina Mohd Yunos ada memuat naik perkongsian istimewa sempena hari kelahiran anak sulung mereka, Sophea Isabella yang ke 12.

Happy birthday B! Mommy loves you… 😘

Dalam pada itu, Dr Sheikh Muszaphar juga tidak lepaskan peluang turut memuat naik perkongsian di laman Instagramnya tentang puteri sulung mereka itu dengan menulis kata-kata indah buat Bella yang bukan sahaja anak pertama bagi mereka, tetapi seorang kakak sulung yang sangat bertanggungjawab dan menjadi contoh buat adik beradiknya yang lain.

Meninjau di ruangan komen kedua-dua perkongsian ini, rata-rata turut mengucapkan hari lahir buat Bella dan mendoakan yang terbaik buatnya. Malah, ada juga yang tidak menyangka secepat ini Bella membesar sampai dah jadi anak dara.

Sumber : Instagram Dr Halina & Dr Sheikh Muszaphar Shukor


Isteri Berubah Garang & Tak Lembut Lagi, Kenapa? En. Suami Ni Kongsikan Pandangannya.

Biasanya encik suami pasti perasan perubahan tingkah laku isterinya. Jika dulu katanya, isterinya manja dan lemah lembut tapi kini berubah garang dan kasar.

Pun begitu, sewajarnya encik suami jangan mengkritik sahaja tahunya. Pasti ada sebab isteri bertindak sedemikian.

Andai difahami bebenan yang ditanggung setiap isteri hari ini sebagaimana perkongsian pandangan daripada Firdaus Shakirin ini, pasti tidak ada lagi suami mengeluh tetapi rasa bersimpati dengan isteri tercinta.

Kenapa isteri zaman sekarang ni garang, kasar dan tak lagi lembut macam isteri zaman dulu-dulu?

Dia jadi macam tu sebab dah terlalu banyak beban yang dia pikul…lebih dari beban dan tanggungjawab yang sepatutnya dipikul oleh seorang isteri…kudrat dia dengan kudrat suami tak sama, letih dia dengan letih suami pun tak sama…tugasnya bukan sekadar menjadi seorang isteri, seorang ibu tapi dia juga terpaksa keluar mencari rezeki untuk bayar itu ini…apa yang dia buat tu dah lebih dari tenaga yang dia ada…jadi macam mana dia nak jadi “lembut” jika dia memerlukan kekuatan dan kecekalan untuk terus bertahan dalam kehidupannya…?

Dia garang sebab tekanan…dia tak lagi berlembut sebab keadaan…

Tekanan dan keadaan itu yang menjadikan siapa dia pada ketika ini, pada hari ini…kalau kita sebagai suami faham, kita pasti akan mengurangkan beban yang dipikul mereka…tapi sayang, ramai lelaki memiliki wanita, tapi tak ramai lelaki yang memahami hati seorang wanita…apa yang dirasainya, apa yang dilaluinya…kenapa dia jadi garang, kenapa dia jadi kasar, kenapa dia cepat marah, kenapa dia suka beremosi…

Jangan tunggu dia meletup baru kita nak sedar…

Dia tak minta kita ganti tempat dia, ambik alih jaga anak, kemas umah, basuh baju, memasak dan sebagainya…dia cuma minta kita FAHAM dia, HARGAI dia supaya apa yang dia buat tu, bukan sia-sia…

ITU SAHAJA…takkan itu pun susah?

Cuba tolong meringankan kerja-kerja dia dan jangan letak semua beban tu atas bahu dia…kekuatan dia dan kita berbeza, mental dia dan mental kita pun berbeza…dia beremosi dengan kepayahan, keletihan dan kepenatan yang dilaluinya…bukan sebab dia lahir-lahir dah garang, dah kasar, dah panas baran TAPI sebab keadaan dan tekanan yang dihadapinya…

Jangan persoalkan kelembutan dia sebab wanita itu pada fitrahnya memang hamba Allah yang lemah lembut, tapi jika dia terlalu berlembut, kita akan pijak kepala dia…

Sama-sanalah kita sebagai suami membantu isteri, isteri itu bukan hamba dan kita bukan tuannya…


Kuali ‘Terbang’ Atas Kepala Akibat Isteri Mengamuk. Inilah Kisah Pengorbanan Suami Yang Cukup Menyentuh Hati.

Setiap pasangan yang sudah berkahwin pasti ada ujian yang berbeza-beza dalam. rumah tangga. Ada yang diuji pasangan curang, ada pula yang sakit dan sebagainya.

Kisah pasangan suami isteri ini cukup menyentuh hati. Masakan tidak, walaupun dirinya sering cedera akibat amukan isteri, namun dek kerana cinta dan kasihnya dia tetap setiap bersama isteri kesayangan nya itu.

Paling memilukan apabila mendengar jawapan yang diberikan oleh pakcik ini apabila ditanya bagaimana dia bertahan menghadapi ujian ini.

Ikuti kisah pasangan ini yang dikongsikan oleh Dr Yazeed Hair Johari menerusi laman facebooknya.

JANJI KAMI

Kisah benar ini , Aku alami dan lihat dihadapan mata aku sendiri , Lebih kurang 7 tahun yang lepas .
Ketika itu , Aku sedang bertugas di salah sebuah Hospital Daerah di Johor .

Malam tu seperti biasa , Aku oncall , Di jabatan kecemasan .

Jam 10 malam ..
Jumlah pesakit mula berkurangan .
Aku pun masuklah dalam bilik rehat oncall , Untuk rehat kan badan .

Luka dalam kepala

Tak lama lepas tu ..

“ Bos , Ada patient .. Luka dalam dekat kepala ..” Balas salah seorang pembantu perubatan ..

“ Oh , Luka sebab apa ?” Tanya aku

“ Katanya isteri mengamuk … “ Balas pembantu perubatan

“ Berapa umur patient ?” Tanya aku

“ Dekat 60-an umur dia ..” Balas pembantu perubatan .

“ Mak oi , Ganas betul bini dia ..mengamuk sampai macam tu skali , Mesti laki dia buat hal ni …. kalau tidak , takkan bini nak mengamuk sampai macam ni kan … ok sekejap , Saya datang tengok ..” balas aku…

Aku pun , Terus melangkah , Ke “ Yellow zone “ Separa kecemasan …

“ Bos , Ada patient lagi seorang …Amuk dekat rumah … Kita dah ikat .. Polis yang bawa.. “ Balas pembantu perubatan

“ Ok , Saya tengok yang luka ni dulu …” balas aku

Disebelah katil itu , Terbaring nya seorang lelaki yang berumur lewat 60 an , Berpakaian kemas , dengan kopiah di kepala .. Nampak bersih orangnya ..

“ Assalamualaikum , Tuan .. saya doktor yang merawat .. luka dalam juga ni … apa terjadi ni tuan ?” tanya aku ..

“ walaikumsalam , Doktor .. Panggil saya pak dollah je , Tuan tu tak biasalah saya … itulah , Saya luka di kepala ni … kena kuali terbang … “ balas pakcik tu tersenyum..

Kuali terbang atas kepala

“ Macam mana boleh terbang sampai kepala kuali ni ..” Tanya aku ..

“ Saya dah biasa dah doktor .. Bukan setakat kuali .. Baldi , besen , kerusi .. apa saja lagi semua pernah terbang ke arah saya ..” balas pak dollah lagi …

“ Dasyat betul eh , Semua objek terbang menerbang ni .. dah kenapa pakcik ?” balas aku …

“ Isteri saya mengamuk … itu sudah biasa..” balas pak dollah

“ Oh , Boleh pakcik cerita … kenapa makcik mengamuk sangat … Sementara tu saya jahitkan dulu kepala pak cik ni ..” balas aku

Isteri ada masalah mental

“ Orang sebelah katil saya ni … Isteri kesayangan saya … dah lama dia ada masalah mental … Bila terlupa makan ubat … Atau ubat dah habis … Memang dia akan berubah … Terus jadi Amuk ..” Balas pak dollah

“ Ohh … Masalah mental ya .. Ingatkan pakcik kawin baru .. he he he ..” gurau aku

Pak dollah , Hanya tersenyum …

“ dah tua dah doktor , Nak berbini lagi pun , Bukannya mampu , Tak kuat pun lagi ..” Balas pak dollah ..

Aku teruskan menjahit ..

“ selalu ke jadi macam ni .. sejak berapa lama makcik ada masalah mental ni …pak dollah ?” Tanya aku ..

“ Boleh tahan kerap juga … kadang 2 minggu sekali , Ye lah kadang kadang saya pun ada terlepas pandang bila makcik terlupa makan ubat , Mak cik dah ada penyakit ni sejak 5 tahun lepas …” balas pak dollah …

“ Tapi hebat lah pak dollah , Boleh bertahan sampai ke hari ni ..” Balas aku tersenyum ..

“ Sejak dia sakit ni 5 tahun lepas , Dia tak seperti dulu … Perwatakan dia dah berubah .. Tak seperti yang pak dollah kenal dulu … dia mula jadi cepat marah , Kadang kadang dia tak kenal pak dollah , Meracau sorang2 … pak dollah hanya hidup dengan jasad saja .. walaupun hati perasaan dia dah lama hilang … Kdang kadang timbul rasa benci .. cepat cepat pak dollah solat .. untuk buang segala perasaan benci dan marah tu …..” Balas pak dollah tunduk … matanya merah , Air mata mula membasahi pipi …

“ Sabar ya pak dollah ..” Pujuk aku ..

“ Maaf doktor , Sedikit emosi .. Tapi doktor jangan risau lah , Mak cik ni tanggungjawab pak dollah … Sejak dari hari pertama pak dollah nikahi dia .. Itu bermakna Allah dah tanggung jawabkan makcik pada pak dollah .. Dah menjadi kewajipan saya untuk jaga dia seumur hidup … “ Balas pak dollah …

“ Makcik boleh uruskan diri sendiri selepas kena penyakit ni ?” tanya aku ..

“ Pak dollah lah yang uruskan semuanya … Mandi , Makan , Minum , Berak , Kencing … Pakaian dia .. Aurat dia … Setiap hari tak pernah putus… Pak dollah jaga yang termampu … Kalau kena hari yang dia ok … Pun pak dollah tetap jaga seperti biasa ..“ Balas pak dollah

“ Bila polis datang ?” Tanya aku

“ Tadi makcik baling barang barang sahaja , Tapi dari jauh , Saya nampak makcik dah mula pegang Parang .. Cepat cepat pakcik telefon polis … “ Balas pak dollah

“ Ya allah , Seram jugak macam tu .. Tapi pak dollah tetap bersabar dengan makcik kan ..” Balas aku

Sakit ujian Tuhan

“ Pakcik percaya , Sakit ini ujian tuhan .. Kalau makcik tak kena sakit ni , Mak cik takkan buat macam ni .. Makcik ni sebelum ni , Lemah lembut orangnya .. Dia jaga pakcik bagaikan menatang minyak yang penuh .. Tak setimpal apa yang pakcik buat sekarang ni .. Jatuh naik , kami bersama..” balas pak dollah …

“ Kagum lah pak dollah .. Sayang betul … pak dollah dengan makcik ..” Balas aku ..

Anak jarang balik kampung

“ Anak anak pakcik mana ? “ tanya aku

“ Sejak makcik sakit , Anak anak jarang sangat balik kampung , Takut mak dia mengamuk katanya .. Dulu pernah sekalj .. Makcik pernah balik senduk pada cucu dia sendiri .. Itu lah kalj terakhir anak kami pulang ke kampung ..” Balas pak dollah

Mendengar kisah itu … Aku sendiri mula sebak dan tunduk .. Berat ujian yang allah turun kan pada pak dollah .

Namun , Untuk mengembalikan suasana , Aku cuba mengubah topik …

“ Makcik saya dah beri ubat penenang , Nanti kita refer pada Pakar Psikiatri ya .. Kepala pak dollah pun saya dah siap jahit ni … “ Balas aku lagi

“ Doktor , Saya nak mintak kebenaran boleh ? Izinkan saya duduk disebelah makcik boleh ?” Tanya pak dollah ..

“ Ya allah , Mesti lah boleh pak dollah .. Silakan …. “ Balas aku

Pak dollah pun bangun dari katil , Berjalan ke katil isterinya .. Pak dollah duduk sambil mengusap dahi isterinya itu ..Dan mencium tangan isterinya yang terikat pada katil itu berkai kali ..

“ Jangan risau , Awak rehat lah … Saya kan ada ni …” bisik pak dollah pada isterinya

Aku hanya terpaku dihujung katil itu … Sambil aku merenung .. Senyum
pada pak dollah ..

Entah kenapa … Rasa tenang sangat lihat pak dollah

Sesuatu yang indah

“ Doktor .. Maaf … Sekali lagi saya nak tanya .. Boleh tak dapatkan saya kain dan air suam …” Tanya pak dollah ..

“ Boleh , Kejap ya .. Saya mintak misi ambik kan ..” Balas aku

Tak lama selepas tu , Misi pun bawa kain putih .. dan air suam

Pak dollah menyambut dengan penuh senyuman dan rendah diri … Menunduk berkali kali tanda penghargaan ..

Pak dollah basah kan kain itu dengan air suam ..

Kemudian , Dia berjalan ke hujung katil , Ke arah aku….

Kain basah suam itu , Pak dollah letakkan pada tapak kaki isterinya ..

Dengan penuh keikhlasan , Pak dollah membersihkan kaki isterinya itu …

Sambil memandang ke arah aku ..

“ Tadi masa polis ambil dia … Tak sempat saya sarungkan selipar .. Dah kotor tapak kaki makcik …” Balas pak dollah …

Dan pada saat itu .. Aku yang sedang berdiri .. Hanya mampu melihat .. Sesuatu yang paling indah … Sesuatu peluang yang sengaja tuhan itu beri pada ku untuk memahami .. Apakah itu Cinta ..

Seorang saja dalam dunia

Walaupun Pak Dollah di pukul hingga berdarah kepalanya .. Itu bukan lah alasan.

“ Makcik ni , Seorang saja dalam dunia .. Kalau dia dah pergi nanti .. Pak cik dah tak akan jumpa orang macam makcik lagi ..” Balas pak dollah.

Jika tuhan berikan kau seorang sahaja untuk kau jaga , Bayangkan Betapa besarnya pengorbanan Nabi Muhammad terhadap Seluruh umatnya ..

Rezeki dari Yang Maha Esa

Malam tu membuatkan aku sangat teruja .. Tak sangka aku berpeluang melihat sesuatu yang indah .. Ini semua rezeki dari yang maha esa..

Cinta itu , Jika kurniaannya dan datangnya ikhlas kerana Allah .. Maka indah lah dia ..

Tapi Jika , Cinta itu datang dari nafsu semata .. Maka binasa lah ia..

Di saat aku sedang terpegun dan mengelamun melihat pak dollah yang kusyuk membersihkan kaki isterinya itu …

“ Kalau doktor nak tahu .. Orang yang di atas katil ni lah Cinta Hati saya , Saya dah berjanji dari hari pertama saya nikahi dia , Yang …Kami akan menjalani usia tua bersama hingga kesyurga .. “
Balas pak dollah .. tersenyum

Sambil mencium tapak kaki isterinya itu …

Allahuakbar ….
————————

Pergaduhan asam garam rumah tangga
Mari kita tanya diri kita semula .

Apakah kita mampu lakukan apa yang dilakukan oleh pak dollah ?

“ Ya allah , Kau permudahkan lah perjalanan hidupku dan ahli keluargaku “

Pergaduhan tu memang asam garam dalam rumah tangga , Tapi jaga lah hubungan itu sebaik mungkin yang terdaya .Ambil lah yang positif dari setiap hikmah yang berlaku

Yang penting , Ingatlah siapa bersama kita dikala naik dan turunya nasib kita.

Kongsilah cinta dengan pasangan anda sementara mereka masih ada .

Gambar ni aku snap dari jauh … Masa pak dollah ( Bukan nama sebenar) Membersihkan kaki isterinya .

Kadang kadang , Tak perlu hadiah yang mewah , Cukup sekadar kita menghargai insan itu , Kerana ianya lebih bermakna.

Allahuakbar

Mei Ling , Nanti hang dah tua jaga aku elok elok . Ok bai

Sumber: Dr Yazeed Hair Johari


Awas Ibu Ayah! Jaga Batasan Aurat Dengan Anak-Anak Sebelum Terlambat

Orang pertama yang akan anak-anak jadikan contoh semestinya ibu ayah, kalau tak manakan keluar peribahasa ‘bapak borek anak rintik’ , ‘mana tumpahnya kuah kalau tak ke nasi’ betul tak?

Oleh itu, ibu ayah haruslah jadi contoh yang baik depan anak-anak. Tak kiralah dari segi perkataan mahupun perbuatan, anak-anak ini pemikiran mereka akan merakam apa sahaja yang mereka lihat dan ingat.

“Budak lelaki tu cakap masa kecil beliau selalu nampak si ayah menanggalkan tuala selepas mandi, berbogel dan pakai seluar dalam.

Mak ayah fikir, alah budak lagi, bukan depa tahu apa pun. Namun mereka tak sedar perbuatan mereka tu tersimpan dalam minda separa sedar anak.

Nak dijadikan cerita, bila meningkat usia, budak ni terjebak pula dengan pornografi. Bila tengok yang biasa, beliau mula beralih kepada video lucah sama jantina, gay.

Mula-mula beliau rasa janggal, tapi lama kelamaan rasa biasa. Dia tengok porn gay pun sebab suka tengok zakar lelaki, dari zaman kanak-kanak.

Bila sambung belajar ke sekolah asrama, senior suruh berbogel dan melakukan onani dihadapan mereka pula.

Mula-mula rasa tak selesa, keliru, lama-lama rasa seronok. Otak terus triggered memori masa kecil tengok ayah tak berpakaian.

Rasa-rasa apa yang terjadi kepada budak lelaki ni sekarang?” Soal kawanku.

Aku mendiamkan diri.

“Budak tu jadi gay?” Aku bertanya kembali kepada rakanku.

“Ya!”

Kelu tidak terkata.

Kawan-kawan yang baik hati,

Ini adalah salah satu kisah yang berlaku kepada anak-anak kita. Masyarakat hanya melihat output; gay, lesbian, pengkid, biseksual, zina, unwed pregnant, baby dumping.

Namun disebalik semua itu tersimpan pelbagai kisah kompleks yang sukar untuk dirungkai. Berselirat!

Sebagai mak ayah, banyak yang perlu kita pelajari dan jaga. Benar, mereka anak kita. Namun, ia bukan syarat untuk kita berbogel atau separa bogel dihadapan mereka.

Aurat antara kita dan anak-anak perlu dititikberatkan. Mohon sangat agar tuan puan tidak berseluar dalam atau berbikini sahaja di hadapan anak-anak.

Bagaimana kita nak educate anak mengenai private part, bad touch, safe touch, malu, kalau kita sendiri tak tunjuk contoh yang baik di depan mereka?

Kau tahu, anak kecil akan meniru apa yang dilihat. Segala perilaku kita akan dipamerkan kembali oleh anak-anak.

Kau pemarah, mereka akan cepat marah. Kau suka pukul mereka, mereka akan memukul orang lain pula hatta kau lakukan hubungan intim antara suami dan isteri pun mereka akan ikuti.

Cikgu tadika ada sampaikan kisah ini kepada saya, cikgu sekolah rendah pun ceritakan juga. Siap ada kes seorang budak tadika share kawan A to Z jimak yang dilakukan oleh mak bapaknya.

Itu belum lagi yang raba kawan dalam kelas, cium mulut kawan, meliwat dalam tandas, main ‘rogol-rogol’.

Kau rasa apa yang budak-budak ni lakukan asbab nafsu atau hanya mencontohi perbuatan yang pernah dilihat di depan mata?

Menyebut tentang hal ini, teringat saya akan satu kisah. Seorang budak disoal siasat cikgu sebab bertindak lucah terhadap kawan sekelas.

Bila cikgu tanya, dia jawab biasa tengok parents buat macam tu. Kata ayahnya, ini cara ayah tunjukkan kasih sayang kepada mak.

Kata-kata itu dikunci kemas dalam fikirannya. Bila ditanya guru kenapa cium mulut, raba dan peluk kawan perempuan, kanak-kanak ini menjawab, “saya suka dia. Ini cara saya tunjukkan kasih sayang kepadanya.”

Innalilahi Wainna Ilaihi Rajiuun.

Mak ayah, caknalah perkara ini ya. Jangan sekali-kali kita tanamkan mindset, tak apa, anak masih kecil lagi. Mereka tak tahu apa-apa.

Sudahlah anak diberi gajet seawal usia kecil, kemudian tidak dipantau pula. Anak kecil ini dibiarkan hanyut dengan youtube hinggalah mereka bertemu dengan video tidak berbaju.

Bukan senang nak jadi mak bapak ni, apatah lagi zaman serba canggih begini. Segala ilmu untuk mendidik anak-anak wajib dipelajari.

Ajar anak mengenali tubuh badan, fungsinya. Anak perlu tahu fungsi zakar dan faraj. Tanamkan rasa malu. Pisahkan tempat tidur. Jangan melucah depan anak.

Jadilah guru pertama mendidik anak tentang hal-hal seksualiti, bukan porn, bukan pula rakan sebaya anak kita.

Gali lagi ilmu dan praktikkan. Mudah-mudahan anak kita terhindar dari zina, homoseksual, seks luar tabie, menjadi mangsa sex grooming, pedofilia, dicabul dan dirogol.

Amin.

Akhi Fairuz Al-Jengkawi
Ulang siar posting tahun 2017 dengan sedikit pembetulan dan penambahan point. Saya dah repost 6 kali dah rasanya. Semoga ada manfaat untuk yang baru baca.

#SexEdSpeaker
#TukangCeramahBudakSekolah
#SexEdSpeaker


Memang Sedap Guna Putik Kapas Ni, Tapi Ini Risiko Bahaya Bila Terkena. Peringatan Dr Ni Bikin Netizen Insaf!

Eh, memang sedap pun mengorek tahi telinga dengan putik kapas. Malah ada yang lagi advance menggunakan pengorek besi.

Dua-dua alat ini dikatakan memberi ‘kesedapan’ bila melakukan begitu.

Namun cara ini tanpa kita sedar sebenarnya mengundang bahaya. Deria pendengaran menjadi kurang jelas apabila salurang di dalamnya mengalami jangkitan atau luka.

Nak tahu bagaimana ia bahaya, ikuti nasihat Dr Ezairy M.Sallih, Pakar Telinga, Hidung & Tekak yang sering memberikan maklumat berkaitan dengan kesihatan dan info telinga.

Hmmm.. sedapnyaaa!

Masa mula-mula, masa tengah gatal, memang nikmat. Memang sedap rasanya.

Tetapi, bila dah lama-lama, apabila dah selalu buat… ia akan jadi sakit sangat.

Masa ni, nak rawat memang susah.

Masalah ini kita panggil sebagai ‘Acute otitis externa’.

Salur telinga dah membengkak. Nak pegang cuping telinga pun dah menjerit. Inikan pula nak dicuci dan diletak ubat dalam letak!

Tetapi ia mesti dibuat juga. Maka perlu tahanlah sakit-sesakitnya.

Ini yang berlaku kepada pesakit saya.

Kawan-kawan, sebelum jadi begini, kalian boleh hentikan tabiat ni.

Berikut antara pengalaman netizen melalui kesakitan akibat pengunaan alatan berkenaan. Ada juga yang telah insaf tidak mahu lagi berbuat demikian.

Pengorek telinga besi besi pun bahaya!

Jadi selepas ni, dapatkan nasihat pegawai perubatan dulu sebelum boleh menjejaskan pendengaran telinga.

Dr Ezairy M.Sallih
Kesihatan dan Info Telinga
Pakar Telinga, Hidung & Tekak


Buat Skrub Guna Halba, Serius Jerawat Pun Takut Nak Singgah. Wanita Ni Kongsikan Caranya!

Halba memang diakui kehebatan khasiatnya malah sering digunakan dalam makanan, tidak kurang juga dijadikan air rebusan untuk kesihatan dalaman wanita.

Langsung tak terfikir untuk olah jadikan skrub kecantikan seperti yang dilakukan wanita bernama Sumaiyah Abdullah ini. Hebat! Jom ikut langkah dan caranya.

SKRUB AWET MUDA

Ramai yang tak tau rupanya khasiat halba bukan untuk dimakan sahaja. Halba juga baik untuk kecantikan kulit tau. Seperti yang dijanjikan, kali ni ciksu nak share satu petua awet muda. Petua ni ciksu dapat dari Pak Arab yang jual makanan sunnah. Kalau kat negara belah-belah Arab, diorang dah biasa guna serbuk halba ni untuk penjagaan diri dan kecantikan.

Seriusly, dah hampir 3 bulan ciksu amal petua ni. Kesannya puas hati sangat. Jerawat kat muka pun takut-takut nak muncul tau. Kulit rasa smooth sangat bila sentuh.

Bahan-bahan dapat kat dapur je.

1- Halba
2- Putih telur

Cara-cara :

1- Kisar halba sehingga menjadi serbuk.

2- Masukkan serbuk halba ke dalam putih telur.

3- Kacau rata.

4- Sapu kat muka atau tangan.

5- Biarkan kering.

6- Bilas dengan air suam.

Amal seminggu sekali. Boleh rasa keanjalan kulit kat situ. Trust me. ?

Untuk penggunaan harian, Ciksu amal 3 kali sehari sebagai ganti facial foam. Caranya basahkan muka, pastu sapu serbuk halba kat muka. Gosok perlahan-lahan ke seluruh muka lebih kurang 3 minit. Kemudian, bilas. Terasa kulit begitu anjal sekali. Best sangat. Kalau nak campur dengan foam yang korang guna sekarang pun boleh jugak. ?

Khasiat halba untuk kulit.

Biji halba mengandungi protein, vitamin C, niasin, kalium, dan diosgenin (yang merupakan sebatian yang mempunyai ciri-ciri yang serupa dengan estrogen). Komponen-komponen aktif lain dalam halba adalah alkaloid, lisin dan L-tryptophan serta saponin.

Serbuk halba ni dapat membantu melembutkan kulit serta mengelakkan kulit menjadi kering. Untuk masalah jerawat mujarab sangat tau.

Cuba la. Tak payah lagi dah beli produk memahal. Itu pun belum tentu bebas bahan chemical yang merbahaya.

Nampak hebat kan? Seperti kata Sumaiyah lebih baik kita cuba produk alami macam ni sebab tak bahayakan kulit kita. Chemical pun tak ada. Selamat mencuba!

Kredit: Sumaiyah Abdullah


Nak Lebatkan Bulu Kucing, Murah Lagi Jimat, Kena Selalu Tambahkan Zat Dengan Makanan Yang Satu Ni!

Kucing kesayangan kita umpama sudah menjadi sebahagian daripada ahli keluarga. Malah kalau di rumah kita selalu bahasakan diri ‘mummy’, atau ‘mama’ pada kucing kesayangan kita. Kita seolah-olah menganggap haiwan kesayangan Nabi SAW ini sebagai anak dan
sebahagian ahli keluarga dalam rumah kita.

Kalau dah namanya ‘anak’ kenalah sediakan makanan yang berkhasiat dan baik untuk kesayangan kita yang satu ni. Memilih makanan yang baik dan berkualiti antara yang disarankan.

Tak hanya makanan yang dijual di pasaran, petua dan amalan tradisional juga boleh kita cuba. Salah satu cara mencantikkan bulu kucing yang dikongsikan oleh rakan kita yang menggelarkan dirinya sebagai Bapa Kucing di facebook ini boleh kita cuba.

Paling menarik sebab makanan yang digunakannya untuk mencantikkan bulu kucingnya memang tidak kita jangka. Jom ikut tipnya.

Cantikkan Bulu Dengan Kuning Telur
Menurutnya, caranya untuk mencantikkan bulu kucingnya adalah dengan memberi kuning telur setiap minggu. Memang gebu.

Bagi merawat dan melebatkan bulu kucing yang gugur, beri makan kuning telur setiap minggu. Sekurang-kurangnya sebulan sekali. Lagi kerap lagi bagus.

Kena ajar dari umur 3 bulan lagi. Kalau dah besar susah sikit untuk kucing anda makan. Cuba campurkan pada makanan dia. Beri makan masa dia lapar lagi senang.

Begitu katanya, mudah sahaja iaitu dengan menambahkan sedikit kuning telur dalam makanan kucing. Tambah berselera kucing kita
setiap hari. Silap-silap dia minta lagi dan lagi. Jadi jom cuba.

Selamat mencuba!

Kredit : bapa kucing


Tak Sempat Jamah Sambal Ikan Kembung Ibu, Anak Temui Ajal Terkurung Dalam Tandas

“Ada orang datang maklumkan arwah terkurung dalam tandas yang sedang terbakar. Saya tanya teruk atau tidak (keadaan arwah) tetapi orang itu meminta saya datang ke tempat kejadian.

“Dalam keadaan menggigil, saya bergegas ke lokasi dan sebaik tiba, saya nampak pihak berkuasa membuat garisan tidak boleh masuk,” kata Hizanawati Abu Bakar, 48.

Hizanawati adalah ibu kepada Muhammad Damin Mikhail Kamsol, 16, yang meninggal dunia dalam tandas awam yang terbakar di Bandar Puncak Alam Fasa 3 di sini, semalam.

Menurutnya, pada masa sama dia lihat ada trak polis dan melihat keadaan itu mula dapat mengagak bahawa anaknya sudah meninggal dunia.

“Semalam, arwah teringin sangat nak makan sambal ikan kembung dan minta saya masak untuk dia.

“Kebetulan, saya jarang sediakan juadah itu kerana ia merupakan kegemaran abang arwah (Muhammad Danial Haikal Khamsol) yang meninggal dunia kerana penyakit kencing tikus, tiga tahun lalu,” katanya.

Kejadian itu dipercayai berlaku ketika mangsa bersama dua rakannya iaitu remaja lelaki masing-masing berusia 15 dan 16 tahun sedang berbaring di atas sofa di dalam tandas berkenaan.

Kebakaran bermula apabila dua rakan mangsa bermain api di hadapan pintu tandas berkenaan sebelum berlaku kebakaran.

Mangsa dikatakan tertidur di atas sofa berkenaan, namun sudah terjaga ketika kejadian tetapi baring semula.

Mengimbau kembali detik terakhir bersama anak kelima daripada enam beradik itu, Hizanawati berkata, dia menitipkan pesanan melalui aplikasi WhatsApp kepada Muhammad Damin yang mahu keluar ke restoran mamak supaya mencuci luka di dua jari kanan yang terkena kaca, Jumaat lalu.

“Kedua-dua jari arwah luka ketika dalam perjalanan untuk bermain futsal di Alam Jaya.

“Jadi, saya ingatkan dia ajak kawan pergi ke klinik berhampiran untuk temankan dia cuci luka.

“Menerusi mesej sama, saya tanya arwah sama ada dia sudah makan atau belum. Dia kata sudah makan dan saya beritahu sambal ikan kembung sudah siap masak.

“Arwah membalas ‘okey’ dan memberitahu dia sudah makan ubat. Waktu saya mesej dengan arwah pada jam 2.26 petang,” katanya sambil menahan sebak ketika ditemui di kediamannya di Bandar Puncak Alam Fasa 3 di sini, hari ini.

Hizanawati berkata, dia tidak pernah terfikir akan kehilangan Muhammad Damin selepas pemergian Muhammad Danial dan suaminya, Kamsol Abd Kadir.

“Suami meninggal dunia akibat strok pada April 2019. Selang beberapa bulan kemudian (September), Muhammad Danial pula menyusul.

“Pemergian arwah adalah kehilangan besar buat kami kerana dia banyak membantu keluarga terutamanya menghantar dan mengambil adik bongsunya (Qawiem Razin, 10) pulang sekolah.

“Jiran dan guru sekolahnya juga terasa kehilangan arwah yang mana sifatnya peramah dan rajin,” katanya.

Pada masa sama katanya, dia sekeluarga menuntut polis menjalankan siasatan menyeluruh berhubung punca sebenar kematian Muhammad Damin.

“Ketika ini, kami masih menanti keputusan bedah siasat arwah yang dijangka diperoleh pada petang hari ini (semalam).

“Walaupun reda dengan pemergiannya, kami mahu tuntut keadilan agar punca sebenar dapat diketahui dan didedahkan kepada orang ramai,” katanya.

Hizanawati berkata, sekiranya kes itu meragukan dia akan membuat laporan.

“Saya tidak anggap kejadian ini sebagai satu gurauan kerana ia membabitkan kehilangan nyawa selain bimbang selepas ini perlakuan tidak disengajakan seperti ini berlaku kepada pihak lain,” katanya.


Bahaya Bila Anak Sulung Dari ‘Leader’ Tukar Sifat ‘Bossy’, Mak Ayah Wajib Alert Tanda-Tandanya!

Semua maklum anak sulung adalah anugerah terindah dan terawal yang ibu ayah peroleh yang dijaga dengan baik bak menatang minyak yang penuh. Pentingnya anak sulung apabila semua perkara tentang anak ibu ayah belajar dari mereka dan dipraktikkan untuk adik beradik yang lain.

Menjadi anak sulung bukanlah satu perkara mudah dan ia juga dianggap satu beban kerana ibu bapa meletakkan harapan yang tinggi dalam diri mereka. Sikap seorang anak sulung sering dikaitkan dengan seorang yang tegas dan garang dalam apa-apa perkara sehingga menyebabkan dia terlalu bossy dan melampau.

Perkara ini diulas dengan lebih lanjut oleh Taufiq Razif di laman Facebooknya. Ibu bapa patut alert dengan 3 tanda anak sulung terlampau bossy. Bahaya kalau biarkan.

3 TANDA ANAK SULUNG TERLAMPAU BOSSY, BAHAYA KALAU BIARKAN

Anak sulung ni memang natural born leader tapi kalau salah cara didiknya, sifat leadership anak sulung boleh bertukar jadi sifat bossy.

1. Suka tengking adik-adik.

2. Nampak adik-adiknya ketakutan selalu.

3. Dia suka bagi arahan yang terlalu menekan pada adik-adiknya.

Bahaya sebenarnya kalau salah didik anak sulung. Anak sulung ni memang banyak kelebihan antaranya mengikut kajian mereka ada IQ yang tinggi tetapi cara didik anak sulung yang salah boleh buatkan:

1. Anak sulung jadi pemarah

– Mudah melenting dengan adik adik dan selalu tinggikan suara bila bersama adik adiknya.

2. Anak sulung jadi terlampau sensitif (oversensitive)

– Anak sulung jadi mudah menangis, mudah tersinggung dan sangat mudah merajuk hingga membuatkan mak ayah tertekan kerana setiap hari perlu memujuk.

3. Anak sulung jadi terlampau dominan (bossy)

– Anak sulung menjadi terlampau menguasai adik adiknya, tak suka berkongsi dan selalu gunakan kemarahan untuk menguasai.

4. Anak sulung berubah perangai (first born syndrome)

– Anak sulung tiba-tiba berubah perangai menjadi pendiam, suka memendam dan penuh amarah dalam hati sejak kehadiran adik beradik yang lain dalam keluarga. Ada juga kes anak sulung jadi mengasingkan diri daripada ibubapa dan ahli keluarga.

5. Anak sulung jadi jauh hati dan suka memendam

– Anak sulung merasa tak disayangi dan tak penting di dalam keluarga. Mereka tak akan bagitahu kita tapi mereka pendam senyap senyap hingga akhirnya mereka lepaskan dengan cara memberontak bila dah remaja nanti.

6. Gagal dalam hidup mereka

– Anak sulung tak tahu nak capai apa dalam hidup mereka hingga buatkan hidup mereka menjadi rosak. Paling dasyat jika ianya sampai mempengaruhi adik adiknya yang lain.

Lagi perit bila anak sulung yang tak dididik dengan betul akan kerana akan mempengaruhi adik beradiknya yang lain sebab anak sulung adalah contoh ikutan adik beradiknya. Kita sebagai ibu bapa jadi makin tertekan dan cemas dengan masa depan anak sulung kita.


Ada Pecahan Bajet Raya, Lagi Mudah Urus Duit. Wanita Ni Kongsikannya!

Melakukan perancangan kewangan untuk berhari raya walau ada yang menyifatkan seakan sukar untuk direalisasikan tetapi andai bijak diurus akan mudah kita menjalani kehidupan ini.

Melihat lebih detail, wanita ini kongsikannya contoh kira-kiranya untuk dijadikan panduan.

BAJET RAYA – NGABIHKAN BOREH JO…

Ada rakan sahabat mencadangkan akak untuk membebel tentang bajet raya. Baiklah akak cuba ya… Jika ada yang tertinggal, silakan saja tambah agar kita semua beroleh manfaat.

Bagi rakan sekerja yang mengenali akak tentulah terfikir, elleehh…. akak suami isteri bergaji Manager juga Senior Engineer. Lagi nak sembang pasal bajet raya!

Duhai sahabat,Jika anda membaca e-catatan “Pelabur Bilis Yang Rojak” pasti anda faham bagaimana akak sentiasa menulis daripada perspective rakan bergaji rendah juga pasangan muda.

Benar, pendapatan isi rumah kami hari ini mencecah lima angka. Namun di awal perkahwinan kami adalah miskin bandar.

Arrgghh.. Anda bacalah e catatan akak baru anda faham. Barulah anda tahu bahawa 13 tahun lepas akak pernah memakai ‘kasut’ yang sama seperti anda.

Okay, berbalik kepada persoalan bajet raya, akak berpegang kepada beraya lah mengikut kemampuan. Jika bergaji besar tidak mengapa.

Namun jika gaji isi rumah di bawah RM3,000 anda mungkin berkeluh kesah bagaimana mahu membina bajet bagi menyambut perayaan?

Maka ini adalah pandangan akak yang pernah bergaji kecil juga :

1 – Pecahkan jumlah bajet perbelanjaan raya tahunan kepada beberapa bahagian seperti gambaran di bawah.

2 – Bahagikan jumlah tersebut kepada kadar bulanan dan kemudiannya harian. Barulah nampak berapa kadar harian perlu di simpan.

3 – Daripada situ kita boleh nampak bahawa peruntukan raya adalah pada kadar di bawah RM5 sehari. Bajet begini sederhana tapi bahagia.

4 – Kalau kita mengamalkan tabung berwarna hijau, hal ini tidaklah menjadi masalah. Setakat baju raya tiga orang anak tentulah lepas. Beli jenama Hari-Hari dan Mydin pun okay juga. Janji selesa.

5 – Tambahan pula jika kita punyai dana kecemasan untuk kerosakan kereta, kesihatan juga ‘unforseen maintainance’. Jika tiada apa berlaku, pulangkan balik ke dalam tabung kecemasan.

6 – Pakaian raya jika Baju Melayu dan baju kebaya seharusnya selang dua tahun barulah beli. Suami isteri di hari lain pakai baju uniform pejabat.

7 – Ye la, bukannya setiap hari kita pakai baju Melayu juga kebaya. Terkadang time kenduri kendara atau majlis tertentu sahaja. Itupun kalau ada jemputannya…

8 – Bab duit raya juga berilah secukup rasa. Jangan malu jika envelop kita nipis. Sekurang2 kita guna wang simpanan, bukan wang pinjaman untuk beraya.

9 – Kuih raya dua tiga jenis dah cukup dah. Adik beradik lain pun bawa balik kuih ke kampung juga. Jika di combine dah dapat 5-6 jenis kuih. Kan meriah jika adik beradik berkongsi rasa?

8 – Dalam wassup group family bincang dengan abang kakak. Saya bawa balik kacang dan kerepek, abang bawa semperit, kakak bawa tart nenas dan adik bawa air cordial. Mak ayah tentu gembira lihat keakraban kita adik beradik saling bekerjasama.

9 – Lebih meriah jika sekeluarga berkongsi rasa. Sediakan juga sedikit wang untuk beli lauk pauk juga. Sesekali balik kampung jangan jadi buaya. Selamba membedal makanan langsung tak nak keluar belanja. Sorang seratus dua, 3-5 beradik dah tentu cukup belanja.

10 – Jika gaji tak cukup untuk bina tabungan raya, carilah pendapatan kedua. Target sehari mahu dapatkan minimum RM5 sebagai bajet raya tahunan.

11 – Bajet raya tahun ini seharusnya bermula semenjak lepas raya tahun lepas. Rancang awal mengikut kadar harian tidaklah pening kepala.

12 – Macam biasa, kalau malas cari pendapatan kedua ikat perut kurangkan belanja. Dah memang asas kewangan begitu. Samada tingkatkan pendapatan atau kurangkan belanja.

13 – Jauhi perangai bergaya sakan di hari raya, hutang peribadi tidak terkira. Pagi raya kemain suami isteri menangis keinsafan. Balik raya fikirkan hutang suami isteri menarik muka. Apa guna bergaya raya hingga hilangnya rasa cinta?

14 – Credit card pun jangan asyik diguna. Wang plastik itu bukanlah hak kita. Itu wang bank yang punya. Gaji ciput perlulah kita berkira-kira. Berbelanja dengan berjaga-jaga.

15 – Yang mertua ipar duai janganlah perangai syaitoon kembali di hari raya. Buang perangai membanding mengumpat sesama kita. Menantu ini bagi angpow sedikit menantu itu bagi banyak. Adoiii jangan jadi dasar mertua versi ‘mak kau hijau’

16 – Kita ini di zaman millenium. Masyarakat lebih pintar. Kita tak heran gaya kalau poket rabak di sini sana. Langsir, sofa dan balang kuih bukanlah keutamaan berbanding saling menziarah bertanya khabar sanak saudara.

17 – Biar kurang gaya asalkan buku akaun berderet angka, asset dan passive income sentiasa ada. Bila dikutuk, abaikan saja. Mereka tak nampak angka PNB, KWSP, TH, AHB, portfolio juga pendapatan sewa yang kita punya. Tak perlu pun kita heboh cerita. Asset kita tak perlu dijaja cerita kepada sesiapa.

18 – Ehhh tapi ingat, bajet pun bajet juga. Zakat fitrah bayar sekarang. Jangan asyik bertangguh sesaja. Takut nanti terlupa, sibuk gegarkan rumah kawan yang layak menerima di awal pagi raya. Ini menyusahkan semua.

19 – Akak cerita ini bagi yang bergaji kecil. Yang gajinya besar masa ini adalah musim kita bersedekah. Berilah mengikut kemampuan. Dalam rezeki kita ada hak kawan. Jangan kedekut hingga menewaskan rekod ‘Haji Bakhil’ pula.

20 – Dalam gambaran di bawah akak cuba bina cadangan bajet bagi isi rumah bergaji bawah RM3,000. Anda nilai dan selarikan ikut kesesuaian. Dah nama pun cadangan secara anggaran.

21 – Sekian dulu bebelan akak. Semoga sedikit memberi manfaat. Mulakan bajet raya seawal boleh ya.. Jangan too little money, too much to spend pula.

22 – Ehh! Lagi satu, beria-ria buat BAJET RAYA tapi tak kalau tak de disiplin nak patuh, lebih baik jangan buat bajet. NGABIHKAN BOREH JO…

Notakaki : Sila rujuk anggaran bagi mendapat sedikit idea cara mudah membina bajet raya. Asingkan mengikut kategori ya!

Salam Sayang Ampun Maaf Di Pinta


Ibu Anak 9 Ni Kongsikan 4 Ayat Perlu Baca Kepada Anak-anak. Jadikan Amalan Untuk Jaga Hati Mereka!

Benar, anak-anak itu penyeri rumah tangga. Namun, sebelum mereka dapat membahagiakan hati kita sebagai ibu dan ayah, sebenarnya kita perlulah terlebih dahulu memberi didikan yang sempurna terutamanya dari segi pendidikan agama. Apabila terdidik hatinya maka terdidiklah tingkah lakunya menjadi sempurna.

Pun begitu tidak dinafikan, soal mendidik anak dalam zaman moden ini  penuh dengan cabaran. Kalau dalam zaman datuk nenek kita dulu, usaha mengawal anak-anak daripada terbabit kegiatan kurang sihat agak mudah dilakukan.

Lalu bagaimana dan apa perlu kita lakukan  dalam memastikan anak-anak ini terus dilindungi jiwa dan hatinya daripada melakukan perkara-perkara yang tidak elok?

Perkongsian daripada seorang ibu yang mempunyai 9 orang anak mungkin sedikit sebanyak boleh dipraktikkan disamping usaha-usaha yang lainnya untuk memastikan anak-anak terus berpelakuan positif.

Jom semak perkongsiannya itu.

Teringat anak-anak remaja Mama Fatim yang sedang belajar di Semenanjung. 3 orang di sana dan 6 orang di sini. Bohong kalau dikatakan tak rindu. Hati seorang ibu kan?

Dengan keadaan dan zaman yang serba mencabar begini, dengan kecanggihan teknologi moden yang tidak serupa zaman kanak-kanak Mama Fatim, hati ibu mana yang tidak risau.

Walau dari kecil kita jaga macam mana baik sekalipun, tetap satu hari anak-anak kita akan dilepaskan juga untuk berdikari satu hari nanti.

Cuma satu yang perlu diingati , hati anak-anak itu Allah yang pegang. Jadi kita banyakkan doa supaya mereka tetap berpegang pada tali Allah dan berjaya di dunia serta akhirat.

Kita serahkan hati anak-anak kita supaya Allah yang jaga dengan banyakkan doa-doa ini.

Mari kita amalkan dan bacakan pada anak-anak

1) Surah Al-imran ayat 38 – doa ini supaya anak-anak menjadi yang terbaik.

” Di sanalah Zakaria berdoa kepada Tuhannya seraya berkata: “Ya Tuhanku, berilah aku dari sisi Engkau seorang anak yang baik. Sesungguhnya Engkau Maha Pendengar doa”.

2) Surah As-Saffat ayat 100 – untuk hati yang gelisah dan untuk jadikan anak yang soleh.

” Ya Tuhanku, anugerahkanlah kepadaku (seorang) anak yang termasuk orang yang soleh”

3) Surah Al-Furqan ayat 74 – untuk jadikan anak-anak penyejuk mata dan menjadi pemimpin.

” Dan orang yang berdoa: ” Ya Tuhan kami, anugerahkanlah kepada kami pasangan kami dan keturunan kami sebagai penyenang hati (kami), dan jadikanlah kami pemimpin bagi orang yang bertakwa”

4) Doa Nabi kepada Anas bin Malik
” Ya Allah, banyakkan hartanya, banyakkan anaknya, berkati segala yang Engkau berikan kepadanya”.

Punya anak ramai atau sikit itu tidak salah, yang penting kita berusaha menjadi ibu bapa terbaik, berusaha mencari rezeki, berusaha mendidik mereka dengan kaedah terbaik supaya mereka menjadi anak-anak yang berkualiti dan diredhai Allah.

Yang pasti, Allah itu ada untuk kita mohon pertolongan.

Moga Allah pegang hati anak-anak kita menjadi anak yang terbaik, berkualiti, diberkati dan beroleh kejayaan di dunia dan akhirat.


Nak Kurus? KKM ‘Belanja’ Slimming Set Untuk Semua!

Sekarang ni macam-macam cara nak kurus! Yang mana rasa nak kurus dengan laju, sanggup ambil ubat yang tak tahu kesahihan kandungan yang betul sampai meninggalkan kesan pada diri mereka.

Malah, ada juga yang membuat secara ekstream, ikat perut dengan berlapar! Boleh pengsan dibuatnya tahan diri macam tu!

Baru-baru ini, menerusi akaun Twitter @KKMPutrajaya, Kementerian Kesihatan Malaysia (KKM) berkongsi kepada orang ramai mengenai ‘slimming set’ atau set menguruskan badan.

Kongsi KKM, set itu sangat berkesan dan dijamin selamat untuk diamalkan terutamanya buat mereka yang sedang berhajat ingin mendapatkan berat badan yang ideal.

Menariknya, slimming set tersebut mempunyai tiga program yang perlu diikuti iaitu makan tanpa berlapar, air untuk detok dan bakar lemak.

Berikut perician mengenai tiga ‘slimming set’ berkenaan:

Makanan tersebut yang lengkap dengan vitamin, mineral dan serat adalah lulus KKM dan dijamin kesihatan berpanjangan

Sumber : twitter @KKMPutrajaya


Dah Boleh Bawa Anak Ke Tempat Awam Tapi Ini Teguran Kementerian Kesihatan. Jangan Buat Main, Hal Nyawa Ni.

Sejak akhir-akhir ini, didapati ramai ibu bapa membawa anak-anak kecil ke pasaraya. Walaupun undang-undang dalam Akta Pencegahan Dan Pengawalan Penyakit Berjangkit 1988 (Akta 342) tiada peraturan yang menghalang ibu bapa membawa anak kecil ke tempat tumpuan, namun ia seharunya tidak berlaku.

Menurut Menteri Kanan (Keselamatan), Datuk Seri Ismail Sabri Yaakob, menasihati ibu bapa agar cakna tentang keselamatan anak-anak.

Tiga golongan yang berisiko tinggi dijangkiti COVID-19 iaitu kanak-kanak, warga emas dan mereka yang ada penyakit kronik. Ia termasuk golongan yang berusia kurang 12 tahun ke tempat awam seperti pasar raya atau pusat beli-belah.
Malah Kementerian Kesihatan peduli hal ini, turut memberi teguran sehingga mendapat share lebih 21K.
Malah, teguran di portal berkenaan mendapat maklumbalas daripada warga net yang turut sama meluahkan rasa bimbang kepada ibu bapa yang tidak peduli hal keselamatan anak.

IKUTI PERKONGSIAN INI

Boleh bawa anak kecil ke tempat awam atau tempat ramai orang? Ibu bapa boleh dikompaun?

Tapi bersedialah menanggung risiko. Kita belum selamat daripada ancaman virus baharu, COVID-19. Jika berlaku perkara buruk, anda juga yang dalam kesusahan. Jangan salahkan orang lain. Salah diri sendiri sebab tidak menjadi ibu bapa/penjaga yang bertanggungjawab.

Mungkin kenyataan ini agak berterus terang dan kasar, tapi ia kenyataan.

KANAK-KANAK DAN WARGA EMAS BERISIKO

Ibu bapa/penjaga tahu anak-anak kecil dan warga emas adalah kumpulan berisiko tinggi dijangkiti COVID-19. Bukan setakat nasihat, malah KKM pernah merayu ibu bapa/penjaga jangan bawa keluar mereka ini.

Kita sebagai orang dewasa pun dinasihatkan elak tempat orang ramai dan kena patuh SOP. Inikan pula anak kecil yang tidak boleh lindungi diri sendiri.

Alah admin ni, kecoh pulak. Bukan ada kes kanak-kanak meninggal sebab COVID-19 kat Malaysia ni.

Memang betul. Satu sebabnya kerana penguatkuasaan ketat pasukan keselamatan negara khususnya PDRM yang membuat pemantauan dan rondaan setiap masa sejak awal PKP hingga hari terakhir PKPB. Itu pun masih ada ibu bapa yang ‘gedebe’ ingkar arahan.

Tapi kita nak tunggu ada kematian baru kita ikut nasihat?

Tunggulah sehingga negara kita betul-betul selamat dan semua orang jadikan normal baharu sebagai cara hidup.

Lindungi anak-anak kita dan ikutlah nasihat kerajaan. Ia untuk kebaikan bukan menyusahkan.

Ini bukan marah tapi nasihat..

Kredit: Kementerian Kesihatan Malaysia


“Jaga Balong. Dia Perlukan Awak Teman Sampai Dia Pergi. Mummy Daddy Tak Tahu Sempat Sampai Bila.” Sebak & Terharu Baca Doa Fynn Jamal!

Setiap ibu bapa mahukan yang terbaik untuk anak-anaknya. Biar macam mana sekali pun perangai dan karenah anak, namun merekalah merekalah racun, merekalah penawar.

Bagi yang mengenali Fynn Jamal, Instafemes pasti tahu dia memiliki dua orang anak angkat. Terbaru di dalam perkongsiannya menerusi laman instagramnya, Fynn Jamal memuat naik catatan sempena ulang tahun pertama anak perempuannya bernama Sakti Kencana Fitri.

“”Terima kasih الله untuk setahun peluang hidup dgn sakti kencana fitri. Semoga kau pelihara dia dari mungkar, terjaga rukun islam dan rukun imannya. ingatkan dia kau tak pernah jauh. di masa dia hanyut, rentap dia semula.
.
“sakti kencana fitri, letak الله mendahului dari segala di langit dan bumi. itu sahaja doa mummy.
.
“jaga balong. dia perlukan awak utk teman dia sampai dia pergi. mummy daddy tak tau sempat sampai bila ni.”Tulisnya dikapsyen.

Melahirkan rasa kesyukuran dengan setahun kelahiran Sakti Kencana Fitri, Fynn Jamal turut mendoakan anak perempuannya itu sentiasa dirahmati selain menyelitkan nasihat berbaur emosi yang meminta anaknya itu menjaga Balong iaitu Juna yang merupakan anak lelaki sulung bila Fynn Jamal dan suami kerana tak tahu sempat sampai bila.

Perkongsian yang cukup beremosi itu kemudiannya mendapat perhatian dari pengikutnya. Rata-rata meluahkan sebak dan terharu dengan doa yang cukup ringkas namun mendalam maksudnya.


“7 Tahun Berlalu, Kehilangan Paling Sakit Pernah Saya Lalui” – Datuk Seri Vida

Umum mengetahui usahawan kosmetik Datuk Seri Vida pernah kehilangan dua anak lelakinya akibat maut dalam kebakaran.

Dalam perkongsian terbarunya di laman Instagram, Vida atau nama sebenarnya Hasmiza Othman terkenang semula cahaya matanya iaitu Muhammad Eddie Zuhdie dan Muhammad Edrie Zikrie dan menyifatkan kehilangan tersebut adalah perkara menyakitkan sepanjang kehidupannya.

“Tujuh tahun berlalu, kehilangan terpaling paling sakit pernah saya lalui sepanjang hayat saya.

“Al-Fatihah buat kedua putera saya Muhammad Eddie Zuhdie Mohd Amin Muhammad Edrie Zikrie Mohd Amin,” tulisnya.

Hantaran itu memaparkan video kompilasi gambar Vida bersama anak-anaknya selain beberapa tangkap layar laporan berita berhubung tragedi berkenaan.

Meninjau di ruangan komen, ramai pengikutnya turut berkongsi perasaan sebak dengan menitipkan doa buat kedua-dua Allahyarham.

Terdahulu, arwah Zuhdie dan Zikrie masing-masing berusia 11 serta 10 tahun ketika kejadian meninggal dunia dalam kebakaran di sebuah rumah teres dua tingkat di Meru Hills, Taman Meru, Ipoh.

Vida kini meneruskan kehidupan bersama dua lagi anaknya Nur Edlynn Zamileen (Cik B) dan Eric Zakuan (Kacak) yang semakin meningkat remaja.


“Reda Allah Pinjamkan Sekejap Sahaja.” Kanak-Kanak Meninggal Dunia, Empat Jam Ditinggalkan Dalam Kereta. Allahu!

Keluarga kanak-kanak lelaki berusia tiga tahun, Muhammad Harraz Aryan Mohd Hafizi yang meninggal dunia selepas ditinggalkan dalam kereta di sebuah tadika di Taman Ria, Sungai Petani, dekat sini pada Selasa reda dengan kejadian berkenaan.

Ibunya, Nor Azira Abdul Halim, 36, mengakui terkejut menerima berita kejadian yang menimpa anak bongsu daripada dua beradik itu daripada gurunya kira-kira jam 12.25 tengah hari. Dia diminta datang ke Hospital Sultan Abdul Halim Sungai Petani.

“Saya tahu ALLAH SWT lebih menyayanginya dan meminjamkannya hanya sekejap untuk kami sekeluarga.

“Pada mulanya, saya ingat anak terlibat dalam kemalangan kerana tadika berkenaan terletak berdekatan dengan jalan raya sebelum dimaklumkan Muhammad Harraz tidak sedarkan diri.

Dia kemudiannya memaklumkan kejadian kepada suami, Mohd Hafizi Husin, 36, yang bertugas sebagai anggota tentera di Kem Tentera Sungai Petani supaya bergegas melihat keadaan anak mereka dengan segera.

Katanya, dia berdoa tanpa henti supaya anak bongsunya itu selamat dan tidak berlaku kejadian tidak diingini sepanjang perjalanan pulang.

Bagaimanapun menurutnya dia menerima panggilan suaminya yang memaklumkan supaya terus ke Hospital Sultan Abdul Halim (HSAH), Sungai Petani untuk melihat keadaan anak mereka.

“Bila saya sampai, suami hanya telefon kata pergi hospital terus. Saya pun bergegas balik. Bila saya balik, suami kata pergi terus ke hospital. Mereka tak beritahu apa-apa dekat saya.

“Saya sampai hospital, saya tak tahu apa-apa. Cuma saya hairan kenapa ramai yang bagi laluan suruh saya masuk, sampailah saya nampak arwah atas katil Unit Forensik dah kena balut.

“Masa itu baru saya tahu anak saya dah tak ada. Wajah dia macam tidur, tapi naluri ibu, saya dapat rasa yang dia sakit sampai dia mati. Saya dapat rasa air muka dia tu sebab bibir dia gelap,” kata Nor Azirah.

Nor Azirah ditemui ketika menuntut jenazah anaknya di Hospital Sultanah Bahiyah, Alor Setar.

Menurut Nor Azira, anaknya telah mengikuti pembelajaran di tadika berkenaan sejak tahun lalu dan dijemput kakitangan tadika di rumah yang terletak berdekatan pada jam 7.45 pagi hari kejadian.

Katanya, tiada sebarang reaksi perubahan ditunjukkan, malah sebelum keluar bekerja lepas subuh semalam, Nor Azirah melihat anaknya masih tidur dan meninggalkan anaknya disiapkan nenek untuk ke tadika.

Jelas ibu kepada tiga anak itu, sebelum ini, petugas tadika menjemput anaknya setiap pagi. Tetapi selepas pelaksanaan Perintah Kawalan Pergerakan (PKP), mereka hanya menjemput anaknya pada Selasa dan Rabu sahaja. Selebihnya, dia sendiri akan menghantar anaknya kerana bekerja pada hari tertentu sahaja.

Menurut Nor Azira, anak bongsunya itu seorang yang ceria di rumah, namun agak pendiam apabila berada di sekolah. Dia dalam pada itu menyerahkan sepenuhnya kepada polis untuk tindakan lanjut mengikut prosedur sekiranya berlaku kecuaian atau unsur jenayah.

Sementara itu, Ketua Polis Daerah Kuala Muda Asisten Komisioner Adzli Abu Shah berkata, hasil maklumat awal, mangsa dan seorang kanak-kanak lain telah diambil oleh pengetua tadika pada jam 7.45 pagi.

Menurutnya, mangsa diletakkan di tempat duduk penumpang belakang manakala seorang kanak-kanak lima tahun berada di tempat duduk penumpang hadapan.

“Mangsa ketika itu dalam keadaan sihat dan duduk di tempat duduk belakang bahagian kiri.Apabila sampai di tadika, seorang petugas lain telah mengambil kanak-kanak lima tahun bagi memulakan sesi pembelajaran.

“Pengetua terus parkir kereta di tepi luar tadika dan mematikan enjin kereta,”katanya.
Menurut Adzli, mangsa berada dalam kereta dengan keadaan pintu dan cermin tertutup serta tiada ruang pengudaraan antara jam 8 hingga 12.15 tengah hari.

“Ketika pengetua mahu hantar semula mangsa ke rumah, dapati mangsa tiada dalam kelas dan guru kelas memberitahu kepada pengetua yang mangsa tidak hadir ke sekolah.

“Pengetua terus menuju ke arah kereta miliknya yang diletakkan di tepi jalan berhampiran dengan tadika dan dapati mangsa dalam keadaan terbaring tidak sedarkan diri. Mangsa dibawa ke hospital dengan ambulan dan hasil pemeriksaan doktor mengesahkan mangsa sudah meninggal dunia semasa sampai di hospital dan tiada kesan kecederaan luaran,”katanya.


Anak Jadi hiperaktif. Angkara Tak Pernah Guna Ayat ‘Jangan’, Pendedahan Pakar Terapi Ini Bikin Netizen Terkejut

Setiap ibu bapa sudah tentu mahu memberikan yang terbaik kepada anak. Lantaran itu, memastikan anak didik dengan sempurna.

Selain mendapat panduan keibubapaan daripada orang tua, ada juga yang mendapatkan info mendidik anak melalui sumber bacaan melalui buku dan internet.

Namun setiap info dan tip keibubapaan ada yang sesuai atau sebaliknya.

Tak guna ayat ‘JANGAN’

Saya ada menerima kes untuk anak Hyperactive yang berusia 6 tahun. Setelah beberapa kali sesi rawatan, saya tersedar sesuatu apabila si ibu kerap kali memaklumkan saya yang beliau menggunakan kaedah parenting Jepun dalam mendidik si anak.

Awal-awal sesi saya rasa bagusnya ibu muda ni, rajin membaca untuk menjadi ibu yang baik. Lama kelamaan saya rasakan si ibu mula taksub dengan kaedah Jepun. Salah satu yang sering disebut-sebut Time-Out.

Semasa sesi education selepas habis sesi therapy, si anak memanjat meja dan saya spontan menegur “Eh abang, jangan panjat meja. Nanti jatuh. Turun turun. Bahaya”.
Si ibu terus menegur saya “Cikgu, kalau ikut kaedah Jepun, kita tak boleh menegur macam tu.

Tak boleh guna perkataan JANGAN. Kita kena bagi ayat positif. Ayat negatif kena elakkan. Nanti anak jadi pemikiran negatif dan buruk”.
Saya memang tercengang dengar jawapan tu.
Saya pun bertanya “Siapa bagitau ibu macam tu? “.
Si ibu pun membalas, “saya guna kaedah Parenting Jepun”.
Jadi dipendekkan cerita, saya pun memberi ‘parent education’ gaya Malaysia. Hahaha. Panjang lebar saya ceramah.

“Ibu, kenapa nak guna cara Parenting Jepun atau luar Malaysia? Cara parenting kita pun bagus, sebab anak kita dibesarkan di Malaysia. Kawan-kawannya juga orang Malaysia yang dididik cara orang kita. Dan sudah tentu di sekolah juga cara didikan Malaysian akan digunakan.

Saya tak berapa pandai bab ulasan agama. Tapi ibu boleh lihat dan baca tafsir Al-Quran di dalam surah Luqman. Bagaimana Luqmanul Hakim mendidik anaknya. Terdapat perkataan ‘JANGAN’ digunakan untuk menegah anaknya daripada melakukan perkara tidak baik dan dilarang Islam.

Perkataan JANGAN bukanlah perkataan negatif. Dan itu juga bukanlah suatu doa.
Tadi ayat saya, ” Jangan panjat meja. Nanti jatuh. Bahaya”. Kita perlu memberi tahu dengan jelas kesan dan akibat sesuatu perbuatan. Itulah gaya Parenting Malaysia.”
Si ibu menjawap “kaedah Parenting kita tak berapa sesuai. Tak soft dan agak traditional. Saya nak ajar cara lembut dan moden”.
Saya diam. Dan bagi jawapan ini.

” Parenting gaya Jepun tak semuanya baik ibu. Yang baik kita ambil. Tapi jangan terlalu ikut sangat semua kaedah. Ada yang tidak sesuai untuk anak-anak kita. Untuk makluman ibu juga, kes bunuh diri di Negara Jepun adalah antara yang tertinggi di dunia.
Kenapa mereka bunuh diri sedangkan kaedah Parenting mereka diagungkan di seluruh dunia? Bukankah mereka dibesarkan dengan cara Parenting Jepun yang BAGUS?”
Tamat kisah ni.

Dah tiga bulan si ibu tak mai therapy kat saya. Merajuk agaknya.
Nota kaki : terlalu banyak tips-tips parenting di Media Sosial. Ambil yang baik dan mampu kita ikuti sahaja. Parenting adalah satu proses pembelajaran dari pengalaman. Jangan jadikan ia satu penanda aras untuk menentukan kita sebagai ibu bapa yang baik atau tidak.

Meninjau di ruangan komen netizen juga setuju penggunaan ‘jangan’ dalam mendidik anak.


4 Bahan Ini Bantu Hilangkan Masalah Bau Badan. Wajib Cuba Jika Mahu Wangi Dan Suami Sayang Selalu!

Jangan sesekali anggap masalah bau badan benda yang remeh. Lebih-lebih lagi buat anda yang sudah berkahwin. Boleh menimbulkan ketidakselesaan kepada pasangan untuk berada dekat dengan kita.

Jadi, sebelum suami atau rakan merungut tentang hal ini atau mungkin menjauhkan diri, sebaiknya cuba atasinya dengan segera. Bau badan terjadi bukan hanya disebabkan oleh peluh di ketiak semata-mata. Ia disebabkan kurangnya penjagaan kebersihan tubuh badan.

Bakteria dan virus yang membiak sehingga mengeluarkan sejenis bau yang kurang enak. Kita mungkin tidak sedar akan bau tersebut.

Selain pemakaian produk moden, ada juga cara alami yang boleh membantu mengatasi masalah ini. Jom Semak kaedah tradisional ini :

1. Guna Daun Sireh

Daun sireh antara tumbuhan yang dapat menghilangkan bau badan. Antara caranya adalah dengan ramas daun sirih dan campurkan dengan tawas. Kemudian letakkan pada bahagian-bahagian tubuh yang cenderung untuk berbau seperti ketiak, celahan paha dan juga bahagian tubuh lain dapat menghilangkan masalah bau badan ini.

2. Mandian Susu

Selain itu, mandi susu juga dapat memulihkan masalah bau badan. Rawatan dengan susu yang dikombinasikan dengan campuran susu soya, susu kambing, madu dan juga aromaterapi memberi impak segar dan harum kepada tubuh. Berendamlah selama 15 hingga 20 minit, sekali setiap minggu. Lama kelamaan masalah bau badan anda akan dapat dikurangkan.

3. Ratakan Timun

Timun juga dikatakan dapat menghilangkan masalah bau badan. Potong timun kepada beberapa kepingan kecil kemudian gosok dan jadikan sabun ketika mandi. Ratakan keseluruh tubuh kemudian barulah dibilas dengan air bersih.

4. Air Cengkih

Bunga cengkih yang kita gunakan sebagai tumisan boleh juga dijadikan sebagai pengubat menghilangkan bau badan. Rendam dalam air panas, suamkan dan kemudian minum airnya. Amalkan.


Buat Sendiri Jus Untuk Kembali Lebih Bertenaga Dan Awet Muda, Sesuai Untuk Anak Ramai.

Lumrah apabila  wanita bila dah masuk usia 30-an mula terfikir untuk kekal awet muda dan bertenaga.

Selain itu, walaupun sibuk dengan urusan rumah tangga hubungan dengan suami kena diberi perhatian juga. Bagi ibu yang mempunyai anak ramai pastinya perlu minuman atau jamu untuk kekal bertenaga.

Sebagaimana perkongsian puan  Pn Aida ini.  Diharap dapat memberi manfaat dan serasi dengan tubuh wanita.

Boleh cuba untuk kembali bertenaga dan awet muda.

Jus kembali perawan

Bahan-bahan:

5 biji ibu kunyit hidup
7 helai daun sirih
5 ketul temu kunci
10 ketul gula batu
10 biji asam- (segenggam)
1 liter air kosong

Ini temu kunci

Cara penyediaan:
1. Bersihkan kunyit dan temu kunci buang kulitnya.

2.  Basuh bersih2 bersama2 daun sireh. Jangan pulak pakai sabun.

3. Kisar semua bahan yg dah bersih tu sampai lumat gunakan air yg dah disukat tadi.

4. Masuk dalam periuk penuhkan dan tuang baki air dari botol tadi.

5. Masukkan gula batu dan asam.

6. Masak sampai mendidih.

7. Sejukkan tapis guna penapis yg paling halus . Biarkan sejuk masukkan dlm botol boleh simpan dalam peti ais.

8. Biarkan mendap baki hampas kunyit, baru lah boleh diminum.

Ekstra tip : Boleh juga masukkan sedikit halia, cekur masa mengisar untuk buang angin.

Cubalah ye.. insyaAllah masalah dalaman wanita akan berkurangan. Minum segelas kecil pagi dan petang. Selamat mencuba

Sumber: Aida Md Salleh via Mahn


“Abang Terus Ke Taman Syurga.” Anak Derita Kanser Otak Tahap 4, Ibu Kongsi Momen Photoshoot Terakhir. Sebaknya!

Setiap ibu bapa yang memiliki anak pasti ingin melihat mereka membesar dengan sihat dan sempurna. Tapi, siapa kita untuk menolak takdir Allah. Luluh hati seorang ibu bila mana si kecil menderita penyakit kronik.

Namun begitu, khabar duka diterima apabila ibu kepada adik Muhammad Al Huzaifah telah memaklumkan anak kesayangannya itu telah kembali ke Rahmatullah pada 3 November lalu.

Berakhirlah penderitaan abg,,
selamanya abg di hati ibu,, abg tunggu ibu abi kat sana , doakan kami ke syurga macam abg,, sesungguhnya ibu halalkan susu ibu dan semua untuk abg,, i love you abg.

BEREHATLAH WILDAN SYURGA
18/4/16-3/11/19
hari ini ibu belajar erti kehilangan sesuatu yang paling berharga,,ibu pulangkan abg kepada pencipta,,
sayang,ibu dah mula rindu abg,, kat mana ibu pandang ibu nampak abg,, nampak semua kenangan kita syg,,ibu tak kuat ibu menangis dalam diam,, ibu taknak orang tengok ibu nangis,,

ABG ANAK YANG BAIK
selama abg sakit abg tak pernah susahkan ibu,,tak pernah merengek2,,tak pernah mengadu sakit,, sampai ibu tak tahu abg sakit ke tak,, abg makan ubat ,,dgr cakap doctor,,semua doc puji abg tak menangis,,tak merengek2 abg redha je apa doc buat kat abg,

BILA ABG DAH MEROSOT
abg dah start cakap sakit kt otak abg yang bengkak,,doc ckp tu progress kanser tu,, lepas tu abg dah tak sedar,,abg hanya tidur,,

SEHARI SEBELUM ABG PERGI 2/11/19 10pm
abg dah nampak lain,, ibu sedut isi perut dah keluar darah , oxigen abg x stabil,,ibu tak sedap hati,,ibu tahu masa yang ada tak byk dgn abg,,doc dah suruh semua bersedia, doc cakap abg boleh tahan sampai pagi esok

AKHIRNYA ABG PERGI 3/11/19 10.14am
abg tinggalkan semua,,semua tak perasan yang abg dah pergi,, mudah sangat perjalanan abg,,semua ingat abg tidur,,rupanya abg dah pergi,, ibu cuba kuat,,ibu taknak abg menanggung kesakitan,, abg rehat lah syg

ANAK SYURGA IBU
dulu ibu abi selalu cakap yang bila abg dah besar nak hantar sekolah tahfiz,,boleh tarik ibu dengan abi ke syurga,, rupanya percaturan Allah lagi hebat,,abg terus ke taman syurga di asuh NABI IBRAHIM A.S,, bertuah anak ibu,,abg doakan ibu abi dan semua ke syurga macam abg ya,,

Sebelum ini telah tular satu posting sesi fotografi dari Lurima Lensa di laman Facebook berkenaan adik Muhammad Al Huzaifah dan keluarga.

“SAYANG HUZAIFAH HINGGA KE SYURGA”

Photoshoot kali ini bukanlah photoshoot family biasa, photoshoot kali ini adalah bertujuan mengabadikan kenangan kepada keluarga yang menanggung ujian yang besar dari Allah SWT.

Manakan tidak, anak sulung yang dibesarkan dengan penuh kasih sayang disahkan menghidap kanser tahap otak tahap 4 oleh doktor dan hanya diramal tidak mempunyai masa yang panjang. 🙁

Kisahnya bermula pada 6 Julai 2019, dengan tidak semena-mena adik Huzaifah yang sebelum ini merupakan anak yang bijak serta aktif berusia 3 tahun tidak boleh lagi berjalan sebaik bangun tidur. Apabila pihak hsopital membuat pemeriksaan mendapati adik Huzaifah ini disahkan menghidap sakit yang dinyatakan tadi.

Namun ibu bapa kepada anak kecil ini sentiasa berdoa agar keajaiban akan berlaku serta mengharapkan Huzaifah sembuh seperti sediakala.

Harapan Encik Farhan dan Puan Nurul juga agar jutaan rakyat Malaysia mendoakan kesembuhan untuk anaknya ini.

Takziah diucapkan buat keluarga adik Huzaifah. Semoga keluarga ini tabah dengan dugaan ini.


Nak Rambut Tebal & Cantik, Ni Ada Banyak Petua Dan Caranya!

Cara bagaimana hendak dipilih sama ada menggunakan kaedah moden atau mengamalkan cara tradisional sekali pun, kedua-duanya dapat memberi kesan yang diharapkan.

Untuk itu, bagi yang ingin mencuba kaedah menggunakan bahan alami, di sini dihimpunkan untuk memudahkan anda mencubanya. Jom semak.

UNTUK RAMBUT
Bahan semula jadi rawat rambut gugur. Ia bukan hanya boleh dilakukan golongan berusia, namun juga sesuai dibuat golongan remaja sekerap yang mungkin kerana semua kaedah ini tidak mempunyai kesan sampingan memudaratkan.

Lidah buaya

Penjagaan rambut menggunakan pati lidah buaya sebagai bahan utama.

Ambil daun lidah buaya, potong bahagian tengahnya dan ambil lendirnya. Lumur pada rambut hingga rata. Urut kulit kepala dan biarkan lima minit. Cuci rambut hingga bersih.

Minyak kelapa

Minyak kelapa adalah perapi semula jadi yang dapat mencegah pertumbuhan rambut rosak.

Untuk mengatasi rambut gugur, lumur minyak kelapa ke rambut hingga mengenai seluruh kulit kepala. Urut kulit kepala selama beberapa minit dan bilas. Mengurut juga membantu peredaran darah menjadi lebih lancar.

Minyak zaitun

Mengurangkan kerosakan akibat penggunaan produk perapi atau pewarna rambut yang mengandungi bahan kimia.

Sebaiknya gunakan minyak zaitun asli. Caranya campurkan dua sudu minyak zaitun dan minyak kelapa, sapu pada kulit kepala sebelum tidur.

Urut kepala selama 10 minit secara perlahan dan tutup rambut dengan topi mandi hingga pagi sebelum mencucinya menggunakan syampu yang lembut.

Avokado

Membaiki kerosakan rambut. Ia bukan sekadar mengembalikan kilauan, memperkuat dan membaiki tekstur helaian rambut, malah mengubah rambut kusam menjadi lebih segar, beralun.

Caranya, lumatkan isi buah avokado bersama pisang. Sapu campuran ini ke kulit kepala dan urut supaya rata. Biarkan ia mengering selama setengah jam. Bilas dengan syampu. Setelah rambut kering, anda akan mula nampak rambut menjadi lebih tebal dan beralun.

Daun inai

Khususnya dalam merawat masalah rambut serta kulit kepala. Cuba kisar atau tumbuk lumat daun inai dan campur dengan sedikit air bagi menjadi pes.

Ratakan di seluruh kulit kepala dan tutup dengan topi mandi selama tiga jam. Selesai tempoh berkenaan, bilas dengan air bersih dan gunakan perapi. Ulangi langkah ini dua kali seminggu untuk menggalakkan pertumbuhan rambut yang lebih aktif.

CUBA INI: Selain dijadikan minuman, daun teh juga boleh diaplikasikan dalam kamus cantik untuk menghaluskan kulit serta mencantikkan rambut.

Caranya; cuci bersih daun teh, masukkan ke dalam gelas berisi air putih. Tutup gelas dan biarkan semalaman. Keesokan harinya, campurkan air rendaman daun teh yang sudah ditapis dengan perahan limau nipis. Gunakan ramuan ini untuk membilas rambut setiap kali selepas bersyampu. Hasil rambut sihat bermaya pasti jadi milik anda.

CUBA INI: Pandan sering digunakan dalam masakan bagi mencipta aroma harum pada setiap hidangan. Selain itu, ia juga digunakan untuk tujuan kecantikan. Bagi yang ingin menghitamkan rambut, hiris halus daun pandan muda, rebus sehingga air berwarna hijau, lalu diembunkan semalaman.

Pada keesokan hari, campurkan air rebusan daun pandan tadi bersama perahan biji buah mengkudu. Sapu air tersebut pada rambut dan ramas perlahan-lahan selama 10 – 15 minit, kemudian bilas. Lakukan tiga atau empat kali seminggu.

Sumber : Ana Mahabu


Rupanya Ini Beza Minyak Bijan Dan Minyak Gingelly. Pakar Bioteknologi Jelaskan Cara Guna, Baru Masakan Lebih Sedap!

Minyak bijan adalah antara bahan masakan yang sering digunakan untuk menjadikan masakan lebih sedap.

Namu tahukah anda terdapat bahan masakan yang hampir sama fungsinya dengan minyak bijan iaitu minyak gingelly yang dikatakan terkenal dikalangan masyarakat india.

Minyak bijan dan minyak gingelly- sama tapi berbeza.

Kalau hendak tahu, penggunaan minyak gingelly amat terkenal di kalangan masyarakat India. Masyarakat India menggunakan minyak gingelly pada rambut dan kulit, serta dalam masakan harian.

Tetapi tahukah anda, minyak bijan dan minyak gingelly kedua-duanya adalah dari benih induk yang sama (biji bijan) cuma perbezaannya adalah kaedah pemprosesan benih sebelum pengekstrakan minyak ini. Bijan tergolong dalam keluarga Pedaliaceae, sekumpulan tumbuhan yang dituai, nama saintifiknya adalah Sesamum Indicum.

Warna kuning minyak bijan adalah disebabkan minyaknya diekstrak dari biji bijan mentah (tidak dipanggang) manakala minyak gingelly juga dari benih mentah tetapi melalui proses lain pada suhu sedikit lebih tinggi daripada proses pertama lalu menghasilkan warna batu ambar.

Terdapat variasi yang ketiga dari benih selain minyak bijan berwarna kuning dan gingelly iaitu minyak bijan berwarna sedikit gelap. Ianya melalui proses di mana benih bijan dipanggang dan kemudian minyak diekstrak daripadanya, menghasilkan warna coklat gelap. Minyak jenis ini banyak digunakan dalam masakan ala Cina.
Walaupun dari benih yang sama, 3 varian ini mempunyai kegunaan yang berbeza di dapur:

🟡Minyak kuning / bijan : titik asap yang tinggi, boleh digunakan untuk menggoreng dan sebagai perasa makanan.
🟠Minyak amber / Gingelly : titik asap rendah, boleh digunakan untuk menggoreng kilas.
🟤Minyak bijan coklat gelap (biasa dalam masakan Cina) : titik asap yang sangat rendah, hanya untuk meningkatkan rasa, digunakan sebagai “dressing” salad.

Kajian terhadap model haiwan mengatakan bahawa minyak bijan mengandungi sesamol dan sesaminol, dua antioksidan yang mungkin mempunyai kesan yang baik terhadap kesihatan anda.

Minyak bijan boleh menstabilkan kandungan gula dalam darah di mana baik untuk penghidap diabetes. Beberapa kajian telah menunjukkan bahawa berurut dengan minyak bijan jenis gingelly boleh membantu mengurangkan sakit lengan dan kaki.

Rujukan
Pathak, Niti, et al. “Value addition in sesame: A perspective on bioactive components for enhancing utility and profitability.” Pharmacognosy reviews 8.16 (2014): 147.


Gara-Gara Diorama Kubur, Lelaki Ini Digelar ‘Uncle Kubur’

Siapa sangka kreativiti diluar kotak fikiran memberikan inspirasi luar biasa yang mengkagumkan.

Kreativiti menghasilkan sebuah diorama memberi impak kepada dirinya sehingga menjadi tular terutama diorama berbentuk alam kubur.

Begitulah perkongsian dilaman facebook lelaki ini, Jeff yang menarik perhatian ramai.


Suri Rumah Hidap Penyakit Saraf, Gagahkan Diri Jaga Ibu Bapa Uzur. Raih Perhatian & Undang Simpati!

Bukannya mudah sebenarnya menjaga ibu dan ayah yang telah berusia dan sakit. Seseorang anak itu perlu kuat dari segi mental dan fizikal.

Rasulullah SAW juga ada menyatakan dengan jelas kelebihan yang diperoleh anak yang mampu berbakti kepada kedua-dua orang tuanya.

Ibnu ‘Umar pernah bertanya kepada Rasulullah SAW: “Apakah perbuatan yang disukai oleh Allah? Baginda bersabda yang bermaksud: “Solat pada waktunya.” Ditanya lagi: “Kemudian apa?” Baginda menjawab: “Berbakti kepada kedua-dua ibu bapa.” Kemudian ditanya lagi: “Kemudian apa?” Jawab Baginda: “Berjihad pada jalan Allah.” (Hadis Riwayat al-Bukhari dan Muslim)

Oleh itu rebutlah peluang berbakti kepada orang tua selagi Allah SWT izinkan. Meskipun besar ujiannya namun terus sabar menyantuni ibu bapa yang telah uzur demi membalas jasa dan pengorbanan mereka dalam membesarkan kita selama ini.

Begitulah yang cuba dilaksanakan oleh suri rumah ini, meskipun berdepan masalah kesihatan diri, namun tetap menggagahkan diri berbakti menjaga ibu bapanya yang semakin uzur.

Berat mata memandang, berat lagi bahu memikul

Rohani Tarzan, 51, berkata, penyakit saraf otak yang dihidapi ibunya, Sapiah Mohd. Boto’, 77, semakin kronik apabila dia hanya mampu terlantar atas tilam sejak lebih dua bulan lalu.

“Ibu menderita penyakit itu sejak tujuh tahun lalu. Mulanya dia menjadi pelupa dan nyanyuk, namun kini saraf otak semakin membengkak menyebabkan tidak mampu bangun.

“Ayah, Tarzan Abd. Rahman, 83, terlalu uzur dengan pelbagai komplikasi kesihatan seperti masalah usus, tekanan darah tinggi dan rabun kronik,” katanya.

Rohani berkata, dia juga menghidap penyakit saraf berkaitan tulang belakang yang dideritai sejak 10 tahun lalu.

ARTIKEL BERKAITAN :

Terang ibu kepada empat anak itu sebagaimana memetik perkongsiannya bersama media Kosmo. Difahamkan juga penyakit tersebut akan menyebabkan sendi-sendi kaki dan tangannya membengkak sekiranya melakukan aktiviti fizikal yang terlalu berat.

“Tugas menguruskan ibu bapa yang uzur sebenarnya agak berat dan kakak, Norlida, 58, yang menghidap penyakit buah pinggang akan membantu menguruskan ibu bapa jika saya kurang sihat,” katanya.

Rohani berkata, mereka tidak mampu menyediakan peralatan kesihatan seperti katil boleh laras, kerusi roda dan alat bantu berjalan buat ibu bapanya disebabkan masalah kewangan.

Jelasnya, suaminya yang bekerja sebagai pengawal keselamatan cuma berpendapatan RM1,500 sebulan sedangkan empat anaknya berusia 10 hingga 18 tahun masih bersekolah.

“Bagi menambah pendapatan, dia bangun seawal pukul 4 pagi untuk membuat kuih dan dihantar ke gerai-gerai berhampiran dengan purata pendapatan RM500 sebulan,” katanya.

Orang ramai boleh menghulurkan sumbangan menerusi akaun Rohani 1150041000119261 (Bank Simpanan Nasional) atau hubungi talian 0129648835.

Sumber : Kosmo


Ibu-Ibu Patut Amalkan 11 Tip Ini Ketika Memasak Jika Mahu Lembutkan Hati Suami Dan Anak

Orang kata masakan ibu adalah yang paling sedap di dunia. Walau pergi ke hujung dunia sekalipun, seorang anak tetap merindui masakan ibunya. Demikian juga air tangan isteri.

Meski pun apa yang dimasak itu ringkas saja tapi disebabkan ia diolah dengan penuh kasih sayang, ceria dan tulus maka tatkala anak dan suami menikmatinya ia terasa enak sekali.

Dorongan memasak seorang ibu juga bukan untuk mendapat apa-apa tetapi untuk memberi. Yakni untuk memberi kasih sayang dan mengenyangkan orang yang disayangi iaitu suami dan anak.

Sebab itulah walau penat pulang dari kerja petang hari, seorang ibu akan tetap memasak untuk keluarganya.

Masakan dari seorang ibu juga adalah petua berkesan untuk mengeratkan kasih sayang. Malah semasa memasak turut ibu boleh melakukan usaha untuk melembutkan hati anak dan suami.

Berikut adalah amalan yang boleh ibu praktikkan .

1. Berwuduk dan solat sunat dua rakaat sebelum memulakan urusan memasak.

2. Baca doa ketika masuk dapur iaitu surah Al-Kahfi, ayat 10 yang bermaksud “ Ya Tuhan kami, berilah kami rahmat yang besar dari sisi Mu dan persiapkan petunjuk terhadap urusan kami.”

3. Ketika mengambil beras baca surah An-Nahl ayat 96 yang bermaksud “ Apa yang di sisi mu akan lenyap dan apa yang di sisi Allah adalah kekal.”

4. Baca doa waktu menyimpan beras iaitu surah Ali Imran ayat 27 yang bermaksud “Engkau jualah yang memberi rezeki kepada sesiapa yang Engkau kehendaki, dengan tiada hitungan hisabnya.

5. Semasa memotong sayur atau daging bacakan surah Al-Baqarah 71 yang bermaksud;

“Musa berkata: “Sesungguhnya Allah berfirman bahawa lembu betina itu adalah lembu betina yang belum pernah dipakai untuk membajak tanah dan tidak pula untuk mengairi tanaman, tidak cacat, tidak ada belangnya”.

Mereka berkata: “Sekarang barulah kamu menerangkan hakikat sapi betina yang sebenarnya”. Kemudian mereka menyembelihnya dan hampir saja mereka tidak melaksanakan perintah itu.”

6. Doa memotong sayur ialah surat Al-Kautsar 1–3 yang bermaksud “Sesungguhnya kami telah memberikan kepada mu nikmat yang banyak. Maka dirikanlah solat kerana Tuhan mu dan berkorbanlah. Sesungguhnya orang-orang yang membenci kamu dialah yang terputus.

7. Apabila meletak kuali atas dapur ibu boleh membaca doa dari surah Al-Baqarah 137 yang bermaksud “Maka Allah akan memelihara kamu daripada mereka. Dan Dialah Yang Maha Mendengar lagi Maha Mengetahui.”

8. Mulakan kerja memasak dengan bacaan Basmalah. Setiap kali hendak masukkan bahan dalam periuk atau kuali, dahulukan dengan ucap Basmalah untuk mendapatkan keberkatan.

9. Sewaktu mengacau masakan, kacau ikut lawan arah jam. Maksudnya dari kanan ke kiri mengikut sunnah.

10. Ketika memasak, sentiasa basahkan lidah dan bacakan doa surah Al-Imran ayat 200 yang bermaksud;

“ Hai orang-orang yang beriman! Sabarlah dan lawanlah sabar, dan bersedialah dan berbaktilah kepada Allah supaya kamu mendapat kejayaan.” Doa ini boleh melembutkan hati ahli keluarga.

11. Zikir penyedap sajian yang dimasak ialah selawat dan istighfar sepanjang proses memasak.

Semoga hidangan makanan yang dimasak sentiasa diberkati oleh Allah SWT di samping suami dan anak-anak yang makan juga mempunyai akhlak terpuji yang menyenangkan hati.

Sumber: Petua Ibu (Facebook)


Ini Sebab Play Gym Wajib Ada, Bantu Rangsang Minda Anak

Sebagai ibu bapa pastinya ingin memberikan yang terbaik buat cahayamata. Lantaran itu, sejak  anak masih kecil  lagi ibu ayah akan membuat pelbagai perancangan untuk anak-anak.

Ia termasuk menyediakan ruang persekitaran yang selamat dan kondusif. Bahkan permainan yang digunakan mempunyai unsur-unsur pendidikan.

Hakikatnya membeli barang permainan anak-anak bukan suatu yang mudah. Tersalah beli boleh menjejaskan potensi pembelajaran dan perkembangan anak-anak.

Salah satu permainan yang menjadi perhatian ibu ayah semasa anak masih kecil adalah play gym. Ia merupakan permulaan aktiviti yang baik untuk merangsang minda anak yang masih kecil.

Apa itu Play Gym

Play gym merupakan ruang permainan yang menyediakan pelapik kain yang berwarna terang dan lembut dengan beberapa mainan yang menjuntai di atas kepala bayi. Mainan yang ada di play gym bervariasi. Ia dilengkapi lampu plastik, cermin, piano kecil, kerincingan, dan sebagainya.

Bila waktu yang sesuai untuk bayi

Play gym sesuai untuk bayi yang berusia tiga bulan ke atas. Ia adalah waktu paling sesuai untuk bayi menggunakan play gym kerana ketika ini bayi semakin aktif menggerakan tangan dan mata. Bahkan bayi akan berusaha meraih dan menggenggam mainan yang menjuntai atas kepalanya.

Ciri-Ciri Play Gym Mesti Tahu

1.Merangsang penglihatan bayi

Bayi yang baru berusia beberapa hari hanya boleh melihat dari jarak dekat. Seterusnya ketika berusia sekitar dua hingga tiga bulan, bayi mampu mengalihkan pandangan atau fokus dari satu objek ke objek lain yang berjarak sekitar 20 cm dari mereka.

Mereka juga tertarik pada warna kontras yang cerah. Mainan dan gambar berwarna cerah dan kontras di play gym akan membantu meningkatkan dan merangsang deria penglihatan bayi.

2.Meningkatkan perkembangan kognitif

Mainan yang digantung pada play gym sengaja dirancang untuk merangsang imaginasi bayi. Sementara, bunyi, bentuk, warna dan tekstur juga bantu merangsang perkembangan mental dan kognitif pada bayi.

Lebih menarik susunan permainan yang teratur play gym membantu bayi mengenali warna dan tekstur yang berbeza. Beberapa play gym turut dilengkapi cermin sehingga bayi dapat melihat wajahnya sendiri dan mengenali dirinya sendiri. Semua ini dapat membantu bayi mempercepat mengenali diri dan perkembangan mentalnya.

3.Rangsangan minda

Permainan yang berkaitan dengan deria seperti ply gym dapat membantu dalam merangsang otak bayi anda. Permukaan dan tekstur yang pelbagai dapat merangsang deria bayi anda di samping mengasah kemahiran mereka dalam mengenal pasti dan berfikir.

Berdasarkan satu kajian yang dibuat oleh Slamet Suyanto (2019), walaupun sel saraf otak bayi tidak bertambah seperti perkembangan fizikal mereka, tetapi pembentukan mielin dan hubungan antara sel saraf masih berterusan.

Oleh itu, kajian ini mencadangkan ibu bapa untuk melakukan aktiviti ataupun bermain dengan bayi anda supaya hubungan antara sel saraf akan makin bertambah kerana ia dapat membantu dalam meningkatkan kecerdasan otak anak anda.

4.Meningkatkan kemahirang motor halus

Bermain dengan play gym dapat membantu bayi mengembangkan kemahiran motor halus. . Mainan yang menjuntai dari play gym mendorong bayi untuk meraih dan menggenggamnya.

Bahkan, aktiviti kepada permainan cermin  plastik yang memantulkan wajah bayi atau bunyi permainan, akan membuatkan bayi mula menendang-nendang kakinya. Gerakan seperti meraih, menendang, dan menggenggam membantu perkembangan otot di sekitar kaki, lengan, leher, dan perut.

Jadi, buat ibu ayah yang risau bimbang tersalah pilih

Permainan Simple Dimple Activity Playgym adalah alat bantu yang dapat membantu merangsang bayi anda.

Berikut ciri-ciri yang ada pada Simple Dimple Activity Playgym untuk perkembangan bayi anda


Kasut Hitam Sekolah Nak Nampak Bersih & Berkilat. Ini Harus Buat!

SHAH ALAM – Pelajar sekolah tidak lagi memakai kasut sekolah berwarna putih mulai tahun depan, sebaliknya ia ditukar kepada warna hitam.

Perkara itu disuarakan Menteri Pendidikan, Dr Maszlee Malik dalam program Bicara Minda, Malaysia Baharu & Pendidikan Negara anjuran Sinar Harian di sini, hari ini.

“Ini harapan daripada ibu bapa terutama ibu…bapa tak kisah sangat.

“Bermula tahun depan, kita akan pakai kasut hitam di sekolah,” katanya.

Pengumuman ini pastinya ramai membuatkan ibu-ibu tersenyum lega dan tidak kurang juga sebahagiannya ada rasa tidak seronok.

Jika dilihat senangnya, mungkin tiada lagi rutin mencuci dan mengkapur kasut pada setiap hari Sabtu. Selain itu, tidak ada lagi bebelan ibu-ibu ketika anak balik sekolah pada hari Isnin bila lihat kasut sekolah anak dah rupa ‘belacan’ sedangkan baru sekali pakai.

Walau apa pun perasaannya, pastinya kita sebagai ibu tetap mahu anak-anak kita melangkah ke sekolah dengan kasut yang bersih dan hitam berkilat. Bukannya kasut sekolah yang berdebu, hapak dan kusam dek kerana tidak dijaga rapi.

Ayuh ketahui tips kilatkan kasut tanpa menggunakan kiwi kasut terlebih dahulu sebagai persediaan untuk tahun hadapan. Jom semak perkongsian Siti Noraliyah Watman di akaun fbnya.

TIPS KILATKAN KASUT HITAM TANPA MENGGUNAKAN PENGILAT KASUT
Hari ni nak share dengan korang tips untuk kilatkan kasut tanpa kiwi kasut.

Haaa, mesti korang tertanya tanya kan pakai apa? Bahan utama dia senang je nak dapat. Iaitu ubat gigi. So mana yang tiba tiba kiwi kasut habis tu, boleh la guna cara mudah ni.

Caranya :

2. Picitkan sedikit ubat gigi ke kapas atau tuala. Kemudian, gosokkan ke permukaan kasut. Gosok rata sehingga kasut nampak kemas berkilat.


“Bukan Mudah Rupanya Nak Jadi Seorang Ibu.” Syukur & Excited Kini Hamil Lima Bulan, Raja Ilya Rindu Nak Balik Malaysia!

Pelakon Raja Ilya yang kini menetap di Australia bersama suaminya khabar gembira kini sedang hamil lima bulan.

Berita tersebut dimuatnaik  menerusi instagram miliknya memaparkan foto ‘baby bump’ serta alat ujian kehamilan.

Mengakui lama menunggu waktu sesuai untuk berkongsi perkara tersebut kepada umum, Raja Ilya bersyukur proses kehamilan berjalan dengan lancar.

“Syukur Alhamdulillah, Yes betul , ilya mengandung..

“Tak sabar actually nak share news ni dengan semua .. Oleh kerana masa dan situasi Tak mengizin kan kami Cadang untuk share pada hari ini ..

“Syukur Alhamdulillah semua berjalan dengan lancar seperti ditentukan Oleh Yang Maha Esa … Kami happy sangat dekat sini , walaupun hati tu rindu nak balik MALAYSIA, balik Ipoh jumpa keluarga ..

“Rindu nak shooting jumpa kawan kawan ,Honestly rasa kebunan rindu tu lebih dari kebunan nak makan time mengandung ni .

Dia dalam pada itu mengakui bakal melahirkan bayinya di negara kanggaro berkenaan. Menerusi perkongsian tersebut juga, isteri kesayangan Trent Garrett turut meminta tips  daripada warganet sebagai persediaan untuk bergelar ibu.

“Memandangkan ilya akan bersalin dekat Australia ,ilya harap ramai Boleh share tips dekat ilya ok …

“One thing ilya experience dalam 5 bulan ni “it’s Hard”bukan mudah rupanya nak jadi seorang ibu .. phewww.. tapi in the same time,rasa excited and bersyukur.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Anak Suka Melenting, Tak Dengar Cakap Sebenarnya Masalah Emosi. Ikuti Perkongsian Lelaki Ini.

Nak mendidik anak bukan sesuatu yang mudah terutama apabila anak semakin membesar. Apa yang merisaukan apabila anak mula buat perangai tidak mendengar cakap ibu bapa.

Menerusi facebook seorang lelaki, Muhammad Hassan berkongsi info manfaat ini.

Bina emosi,bina akhlak.

Anak-anak tinggikan suara depan mak ayah,melenting apabila ditegur,susah dengar cakap apabila disuruh. Sebenarnya bukan akhlak mereka bermasalah sebaliknya emosi mereka sedang terganggu.

Anak buat salah mak ayah pukul,tengking,denda,pulau mereka. Dari kecil anak-anak dibesarkan dalam suasana huru hara. Paling Sadis dipukul sehingga meninggalkan kesan. Semua ini akan ganggu emosi mereka.

Apa kata sentiasa peluk dan cium anak jika mereka buat salah,tidak dengar cakap. Bagi yang dewasa ajak berbual, dengar apa yang mereka ingin luahkan. Adakalanya kita perlu jadi pendengar yang setia untuk mereka, bahkan lebih dari kawan-kawan mereka. Dengar masalah mereka walaupun dalam perkara yang remeh.

Insyaallah asbab peluk dan cium anak degil akan jadi anak yang taat,anak yang kasar akan jadi anak yang mendamaikan. Rahmat الله akan bersama kita tatkala saat kita peluk anak dengan kasih sayang. Rotan dah boleh gantung di dinding dengan tenang.

Nabi s.a.w tidak pernah pukul anak dan isteri. Cara nabi s.a.w bentuk umat dengan akhlak dan kasih sayang. Senda gurau bersama anak dan isteri. Adakalanya nabi s.a.w berkejar-kejaran dengan aisyah r.ha. Biarkan aisyah r.ha menang dan adakalanya nabi s.a.w menang. Nabi s.a.w suka bergurau dengan anak-anak kecil. Inilah akhlak seorang manusia yang sangat mulia disisi Allah s.w.t,didik umat dengan penuh kasih sayang.

Tuan Puan Perbaiki JIWA kita, perbanyakkan istighfar. Anak degil, anak bermasalah, anak isap rokok, anak tidak solat, suka keluar rumah,balik lewat malam puncanya dari kita. Kita tidak hidupkan kasih sayang dalam jiwa mereka. Mereka tidak faham apa itu erti kasih sayang, yang mereka faham erti ‘ketakutan’ ‘Kebencian’

Dari kecil ajar anak-anak ‘khidmat’. Kemas rumah bukan sebab takut mak ayah, tetapi sebab sayang mak ayah, sebab nak kejar pahala. Setiap hari dakwah mereka kelebihan khidmat. Dengan khidmat الله lembutkan hati yang keras.

Adik kemas rumah, basuh pinggan, basuh kasut sekolah, buang sampah nanti الله bagi hadiah untuk adik disyurga, nanti الله sentiasa sayang adik,nanti الله bantu adik ketika susah dan senang. Bukan kemas rumah untuk dapat hadiah atau habuan dunia. Hari-hari cakap begini kepada Anak.

Salah faham kita hari ini, letak habuan dunia depan anak. Anak kemas rumah mak janji bagi rm10, mak janji bagi PS3, mak janji ajak jalan-jalan di Mall. Sampai satu tahap mereka akan ‘boikot’ jika tidak tunaikan apa yang kita janjikan. Hadiah bagi kemudian untuk raikan mereka.

Waktu makan suapkan makanan untuk anak walaupun telah dewasa. Hidupkan solat-solat sunat bersama anak,hidupkan zikir,berzanji,qasidah,ta’lim,al-quran secara berjemaah.

Saya yakin dan percaya, akan lahirnya anak-anak yang Taat الله Rasul jika kita sentiasa hidupkan suasana kasih sayang dalam kehidupan mereka. Paling penting Jangan tunjukkan masalah peribadi kita, masalah pejabat kita,jangan gaduh suami isteri depan mereka. Tunjukkan akhlak dan layanan yang baik terhadap mereka.

Anak adalah amanah yang الله anugerahkan kepada kita untuk bawa mereka masuk syurga bersama. Ibu-ibu,ayah-ayah, tahan tangan kita dari memukul mereka. Ringankan tangan untuk peluk cium mereka.


Tengah Seronok-Seronok Main Belon, 3 Kanak-Kanak Menangis Bila Puting Terbang Dibawa Belon Helium

Lain orang, lain caranya. Itulah yang dilakukan oleh ibu bapa bagi 3 kanak-kanak ini bagi menghentikan anak-anaknya dari terus menghisap puting.

Tular sebuah video apabila pada bulanya 3 kanak-kanak ni girang bermain dengan belon yang diikat pada puting mereka. Turut kelihatan kanak-kanak lelaki di sebelah mereka yang turut sama bermain belon.

Namun kegirangan itu menjadi tangisan apabila belon-belon helium itu menerbangkan puting-puting mereka yang terlepas dari mulut kanak-kanak tersebut.

Serentak dari itu, mereka mula menangis apabila melihat belon itu terbang semakin tinggi di langit.

Menerjah di ruangan komen, rata-rata netizen ada yang melahirkan rasa simpati apabila melihat kanak-kanak tersebut menangis namun memahami apa yang dilakukan oleh ibu bapa mereka adalah untuk kebaikan mereka juga.

Ada juga netizen berkongsi cara mereka menghentikan anak-anak menghisap puting. Ada yang memberikan ekpada haiwan, ada yang meletak garam dan pelbagai cara lain. Komen-komen yang diberikan sangat menghiburkan terutamanya apapila terkenangkan reaksi anak-anak pada masa tersebut.


Rupanya Ramai Tak Tahu, Rahsia Nak Kulit Wajah Cantik Guna Air Basuhan Beras Je. Mudah & Murah. Superb!

Air cucian beras baik untuk kecantikan kulit? Lepas ini usah terus buang, manfaatkannya untuk bantu kulit wajah nampak flawless’ serta mengatasi masalah kulit.

Nak tahu bagaimana kegunaannya?? Jom baca kat bawah ni.

RAHSIA CANTIK DENGAN AIR BASUHAN BERAS.

Sebelum kita masak nasi, mesti kita akan bilas dahulu nasi sampai bersih, ya dak?? Haa untuk pengetahuan semua, jangan dibuang terlebih dahulu air cucian beras tu tau! Macam kakput guna air basuhan beras yang ketiga, plus air basuhan yang nak letak kat muka tu kakput akan guna air tapis. So lebih confident gituw.

Banyak kegunaan yang korang boleh guna sebenarnya. Nak tahu apa kegunaannya??

Jom baca kat bawah ni :

1)Mencerah dan menghilangkan bintik hitam??

Kalau anda nak tahu, air beras sangat berkesan untuk mencerahkan kulit. Selain itu, air beras ini boleh menghilangkan jeragat malah protein yang terkandung dalam air beras dapat meningkatkan produksi kolagen pada kulit kita.

2) Pembersih wajah semulajadi

Ambil air beras yang kali ketiga selepas membasuh beras dan basuh kulit wajah anda. Tepuk-tepuk wajah dan biar ia mengering. Jangan lap tau, biar je ia kering sendiri okay! Kemudian, anda boleh bilas dan lihat hasil kulit akan jadi lebih segar.

3) Boleh Hilangkan jerawat !

Ambil air cucian beras yang kali ketiga mencuci beras dan basuh wajah anda. Kemudian, biarkan ia mengering. Muka anda akan jadi sedikit pedih dan lama-kelamaan jerawat akan kecut.

4) Atasi masalah kulit berminyak.

Cuci muka anda dengan pencuci biasa, kemudian bilas dengan air cucian beras. Lakukan setiap hari dan  anada akan peroleh hasil yang diingini.

5) Cerahkan kulit korang.

Kalau nak putih cepat, basuh muka 2 hingga 3 kali seminggu. Bukan sahaja lebih cerah, kulit anda akan jadi lembut dan halus.

6)Mengecilkan liang pori

Ambil kapas, kemudian korang celup dalam air cucian beras dan sapu pada wajah okay! Tekap pada wajah secara perlahan-lahan kerana ia akan mampu mengetatkan pori-pori dan ia akan kelihatan lebih kecil.

7) Masker rambut

Tuang air cucian beras pada kulit kepala dan biar aje selama 20 minit okay! Lepas 20 minit, bilas guna shampoo tau.

Best kan? Jommmm amalkan 🥰


“Tak Buat Heavy Workout Out Pun, Breastfeed Je Alhamdulillah.” Ika Nabella Dedah Rahsia Berat Badan Kini 50kg!

Hampir 9 bulan melahirkan bayi sulungnya, pelakon Ika Nabella dalam satu perkongsian memberitahu, beratnya kini turun kepada 50 kilogram (kg).

Ini hasil dia melakukan sedikit senaman selain menyusukan anaknya Muhammad Noah Zayn.

Menurut Ika dia cuba hendak konsisten melakukan senaman untuk mendapatkan bentuk badan yang ideal.

“Mommy is back! Haha sanggup book class 8 malam semata-mata nk cuba indoor cycling yang famous tu.

“Makan hati tengok mak-mak yang pergi workout pakai sportbra tayang perut flat. I pun nk jugak flat mcm tu hehe.

“Perut Mamika dah flat. Berat pun dah 50kg dari 72kg. Tak buat heavy workout out pun, breastfeed je Alhamdulillah 500-700 calories hangus everyday.

“Tapi apa salahnya start balik work out macam dulu. Tone up sikit sisa-sisa melahirkan tu. Sekeping sangat pun tak lawa. Ayah Noah Zayn suka yg padu sedap pelukkan,” katanya yang memuat naik sekeping foto ketika mengunjungi gim baru-baru ini.


Berpuasa Tetap Bertenaga Bila Ibu Buat Sendiri Air Superpower!

Tidak dinafikan, cabaran ibu-ibu sepanjang bulan Ramadan pastinya berbeza daripada hari-hari biasa. Maklumlah perlu bangun awal untuk sediakan hidangan bersahur, dan begitu juga perlu pantas menyediakan menu berbuka di waktu petang usai pulang dari kerja. Hal ini sedikit sebanyak menyebabkan ibu-ibu terasa lesu dan tidak bermaya.

Oleh itu, sebagai satu cara untuk ibu-ibu  pastikan tubuh badan  kembali bertenaga, ini ada satu resepi simple tapi superpower untuk badan kita. Sebagaimana yang dikongsikan oleh Puan Suhaili Baharudin. Jom semak apa katanya….

Kalau kita baca dari wall FB DrRizal Abu Bakar, beliau selalu tegaskan tentang pemakanan dan cara hidup yang sihat akan membawa kepada kesihatan yang hebat.

Kak Eli dah lama set see first beliau sebab sangat banyak yang kita boleh belajar tentang otak manusia, tidur yang cukup, pemakanan dan vitamin semulajadi.

Lifestyle.Topik menarik yang sangat kena dengan jiwa. Bersikap positif dalam hidup maka tubuh akan menghasilkan zat kimia yang akan mengurangkan rasa cemas. Maka terhasillah konsentrasi dan kejayaan. Begitu. Berceramah pula Kak Eli tiba-tiba.

Limau kasturi boleh jadi energy booster untuk badan kita. Dan beliau bagitahu cara mudah buat air limau kasturi. Setelah Kak Eli cuba selama seminggu, tadaa sungguh luar biasa kesannya pada tubuh. Tak ada lagi rasa lemau, biasanya kalau tengahari mulalah rasa mengantuk dan rasa malas tapi sekarang Kak Eli dah berubah, buat kerja dengan bertenaga dan gembira.

Limau kasturi penuh dengan vitamin C, boleh menjadikan kita awet muda dan mengikis kolestrol jahat dalam badan. Yang paling penting boleh hilangkan kedut pada kulit. Oi mestilah nak. Tipu kalau tak nak.

Jom tengok resepi air energy booster penghilang lesu dari Doktor Rizal (Kak Eli ubah suai sedikit resepi untuk lebih ummphh).

Balik dari kerja waktu petang terus boleh buat segelas. Badan yang lesu akan cergas semula.
Ayuh.

RESIPI MINUMAN BOOSTER TENAGA DAN KECANTIKAN DENGAN VITAMIN C MURAH TETAPI HEBAT.

BAHAN-BAHAN:

Limau kasturi

CARA PENYEDIAAN :

2. Nak lagi sedap, tambah sedikit madu asli. Tak ada pun tak apa. No problem.

3. Masukkan dalam bekas kiub (mold) kemudian simpan dalam peti ais bahagian beku.

Setiap kali kita nak minum, cuma ambil satu kiub dari peti ais dan curah air panas. Pati limau kasturi ini walaupun dah ditapis masih banyak serat di dalamnya. Sangat berkhasiat walaupun hanya satu kiub.

Setiap pagi sebelum subuh Kak Eli akan ambil satu kiub dan curah air panas ke dalam cawan. Biarkan. Siap solat, air tadi dah sedikit suam jadi boleh terus minum. Jangan tambah gula ya.

Aroma kasturi yang memenuhi ruang akan menghidupkan rasa nyaman. Melayan hening subuh rasa sangat bahagia dan tenang.

Boleh ulang secawan lagi waktu tengahari atau malam. Wajib cuba dan kita akan rasa perbezaan pada tubuh. Rasa sangat segar dan energetik, kurang rasa sakit badan.Bak kata doktor Rizal, Sihat itu jihad.


Anak Panjang Akal Tanda Bijak Memasang Strategi. Tapi Ibu Ayah Kena Banyak Sabar, Lagi-lagi Anak Sulung!

Peribahasa ada menyatakan, “Getah daun akan mengalir ke batang jua,” ini menjelaskan  bahawa anak-anak sudah pasti menuruti ibu bapa dalam hal tingkah laku dan sikap. Mengambil pengajaran daripada peribahasa tersebut, amatlah penting kepada ibu bapa untuk mendidik anak-anak dengan segala bentuk amalan yang positif.

Lebih-lebih lagi ketika anak sedang membesar, ada satu tempoh yang dikatakan anak makin panjang akal atau aktif dan ada juga mengatakan sebagai fasa ‘nakal’ iaitu sekitar umur 1 hingga 3 tahun.

Tempoh masa inilah  memerlukan ibu ayah banyak bersabar dan jangan terlampau garang atau bengis terutamanya melayan ragam anak sulung kerana risau anak tersebut akan terlampau garang dan bengis pula dengan adik beradiknya yang lain.

Perlu di atasi dengan bijak dan ibu ayah  juga perlu melihat dari sudut postif di atas perkembangan tersebut. Ini berdasarkan perkongsian daripada Dr Redza Zainol, menurutnya ada beberapa tanda anak tersebut makin banyak akal dan itu menunjukkan  anak tersebut seorang yang bijak memasang strategi.

Untuk itu, jom kita ketahui beberapa tanda anak panjang akal yang dimaksudkan oleh Dr Redza Zainol untuk info bersama.

Tanda-tanda anak sulung kita tu makin banyak akal
1. Bila anak kena marah dengan mak, cepat-cepat dia lari ke belakang badan ayah dengan harapan ayah akan ‘selamatkan’ dia.

2. Bila ada buat salah, cepat cepat anak datang peluk kita, siap tersengih-sengih. Buat muka seposen dengan harapan tak kena marah.

3. Bila masa makan, dia kata nak main. Bila dah sampai masa tidur, masa tu la baru dia kata nak makan dan minum. Ai, geram kan.

4. Bangun pagi je, terus cari mainan. Kalau terlambat tengok dia, habis bersepah dah satu rumah.

5. Masa anak nampak kita sangat sibuk, masa tu la dia sengaja minta sesuatu. Kita pun angguk je sebab tak dengar betul-betul apa anak cakap.

6. Kalau dengan mak dia tak dapat sesuatu, senyap-senyap dia pergi cari ayah pula. Kadang-kadang, dia pergi cari atuk, nenek atau mak cik sampai la dia dapat apa yang dia nak.

Macam-macam perangai anak. Tapi fasa ni hanyalah sementara. Mereka cuma nak bergembira. Yang pasti, mereka ni panjang akal dan bijak memasang strategi.
Dengan anak sulung ni, janganlah terlampau garang dan bengis ya. Risau anak sulung akan terlampau garang dan bengis juga dengan adik-adiknya.


“Dua Tahun Allah Uji, Kita Mulakan Perkara Baru. Bukan Macam Ni.” Adegan Drama Cetus Kontroversi, Fizz Fairuz Luah Kesal!

Pelakon Datuk Fizz Fairuz meluahkan rasa kesal mengenai kontroversi yang membabitkan video ‘teaser’ drama Perempuan Itu yang memaparkan adegan panas pelakon Zul Ariffin dan Siti Hariesa hingga tular dan mencetuskan kemarahan ramai.

“Menteri di Jabatan Perdana Menteri (Hal Ehwal Agama) Datuk Idris Ahmad pun sudah bersuara. Harap ada la sikit tindakan.”

Demikian luahan Fizz menerusi perkongsiannya di Instagram. Jelasnya lagi, apa yang terjadi juga harap menjadi pengajaran buat semua.

“Bila tak dijaga beginilah. Kadang-kadang sedih dengan industri ini. Dua tahun Allah uji, kita mulakan dengan perkara baru, bukan perkara baru macam ini.

“Keluar TV atau tak, kita ada adab. Jangan syok sendiri. Harap pengajaran untuk semua,” katanya.

Turut memberi teguran berhubung apa yang berlaku adalah pelakon Datin Seri Umie Aida.

Dia memuatnaik menerusi Instagramnya  berkata, beberapa pihak yang terbabit harus tampil menjelaskan kenapa babak itu dibuat.

“Hmmm.. baru sempat utk saya berkongsi kata2 sikit pasal isu ini. Dari awal lagi erma luahkan rasa risaunya dia ,bila tgk footage cerita ini. Dia kata diorg shoot sgt daring. Me pesan you as producer kena tegas dan info mereka shoot atas landasan yang dibenarkan.

“Dan lebih mengecewakan bila ada pihak yg sanggup keluarkan footage ( yg erma nak buang) dari editor tanpa keizinan pihak producer dan post di IG . Motif keluarkan footage yg belum diedit dan excited dgn scene yang kurang indah itu dikongsikan utk “viral” ?

“Dan saya sempat tgk post dari IG actor tersebut. Saya terus komen kat erma.. apa ceta korang buat ini.. gila ke ??? Dlm isu ini beberapa pihak yang terlibat harus kedepan dan jelaskan kenapa sc tersebut jadi sampai level begitu ?

“Sayangnya bila ada pihak tak bertgjwp dlm tugas yg diberikan mengikut landasan yang dibenarkan. antara skrip dan interprestasi director berbeza.

Screenplay dibuat oleh director bukan script writer atau producer. Dan sebagai pelakon wajar reject screenplay yg diluar kewarasan. Semoga jadi pengajaran buat kita semua.